Эктор Купер: Осиё чемпиони бўлсак, ўз ишимдан қониқаман / Olamsport.com\n06 дек 12:41\nЭктор Купер: Осиё чемпиони бўлсак, ўз ишимдан қониқаман\nТеглар : ФутболЎзбекистонКупер\nБундан бир неча дақиқа аввал Ўзбекистон миллий терма жамоаси бош мураббийи Эктор Купер иштирокида матбуот анжумани бўлиб ўтди.\nМатбуот анжуманида Эктор Купер, унинг таржимони Даврон Аҳмедов ва МОҚ президенти маслаҳатчиси Санъат Шарипов иштирок этмоқда. Тадбирни ЎФА матбуот хизмати бошлиғи Ёқубжон Бобожонов олиб борди.\n- Австралиядаги йиғиндан кейин журналистларда кўплаб саволлар пайдо бўлди. Хатоларимиз етарлича бўлди. Барча учун ютқазиш ёқимсиз. Бунинг ижобий томонлари бор. Бу мураббий учун ижобий. Яъни мағлубиятдан сўнг камчиликларимизни билиб олдик. Осиё Кубоги ҳақида гапирадиган бўлсак умидим катта. Йигитларни яхши тайёрлаган ҳолда етарли куч билан борамиз деган умиддаман, - деди Эктор Купер.\n- Одатда мураббийларда икки хил муаммо бўлади. Биттаси футболчи кўплигидан улардан қайси бирини чақиришни билмайди, иккинчиси футболчи камлигидан қийналади. Сўрамоқчи бўлганим, Россияда ўйнаётган Марков, Галиулин, Афонин ва Денисов каби футболчиларга эътибор қаратилмоқдами?\n- Осиё чемпиони бўлсак. Биласизми, мухлислар доим натижага эътибор қилади ва тактикага қизиқмайди. Суперлигани кузатдим, қанот ҳимоячилар жуда яхши ўйнашмоқда. Аммо менинг ҳам ўз қарашларим бор, шунга қараб ишлаймиз. Ноябрь ойида икки ўйинда юта олмадик кўпчилик барчаси ёмон деб айтди, октябрь ойида икки ўйинда ютдик ва барчаси яхши дейишди. Аммо бундай эмас. Барча жойда камчиликларимиз бор. Улар устида ишлашимиз керак.\n- Тўппа тўғри. Иложсиз нарсанинг ўзи йўқ. Осиё Кубогида нафақат финалга чиқиш балки ғалаба қозониш ҳам мумкин. Мағлубиятлардан кейин журналистларда ҳам, мухлисларда ҳам кайфият тушиб кетади. Менда бу нарса кўп бўлган.


"Машъал" бугун Янгиерда йиғилади / CHAMPIONAT.asia\n00:22Ўзбекистон U-16 - Саудия Арабистони U-16 0:1. Ўсмирларимиз Осиё чемпионатига йўлланма олишолмади 12 00:04"Қизилқум" - "Олмалиқ" учрашувидан фотожамланма 3 23:58Спортчилар ижтимоий тармоқларда 1 23:40Испания чемпионати. “Сельта” сафарда тўртта гол урди, “Лас-Палмас” мағлубиятга учради 3 23:27“МЮ” яқин кунларда Де Хеа билан шартномани узайтиради 4 23:09Россия чемпионати. “Зенит” сафарда “Краснодар”дан устун келди 0 23:01Фолланднинг “дубл”и “Байер”га йирик ғалаба келтирди 2 22:52“Севинч” кубок учун курашни чорак финалдаёқ якунлади 3 22:42Франция чемпионати. Раньери жамоаси қаторасига тўртинчи ғалабага эришди 6 22:15Аларио дебют ўйинида гол урди ва.... 2 21:57АПЛ. "Ньюкасл" "Брайтон"га кичик ҳисобда ютқазди 1 21:51Испания. "Хетафе" "Вильяреал"га тўртта гол киритди 0 21:39"Ювентус" ҳимоячиси бир ойга сафдан чиқди 3 21:24Иордания U-16 Осиё чемпионатига чиқди, Ўзбекистонни фақат ғалаба қониқтиради 83 21:15"Ашхобод-2017". Футзал: Ўзбекистон финалда! 234\n28 авг 01:43\n"Машъал" бугун Янгиерда йиғилади\nБиринчи лига турнир жадвалида биринчи ўринда бораётган “Машъал”нинг бу мавсумдан умиди катта. Жамоа олдига шу йилнинг ўзидаёқ олий лига масаласини ҳал этиш қўйилган.\nХабарингиз бор, 24 август куни муборакликлар ўз майдонларида Тошкентнинг “НБУ-Осиё” жамоасини қабул қилиб, 4:0 ҳисобида енгишди. Шу ўйиндан кейин бош мураббий Александр Хомяков шогирдларига уч кун дам беришга қарор қилди.\nЭнди бугун “газчилар” Янгиерда йиғилишади ва навбатдаги ўйинларга тайёргарликни бошлашади. “Машъал” навбатдаги икки баҳсни сафарда ўтказади. Дастлаб жамоамиз 3 сентябрь куни “Косонсой” билан беллашса, 6 сентябрда “Чуст-Пахтакор”га қарши баҳс олиб боради. Биз мана шу ўйинларда муборакликларга омад тилаб қоламиз.


Ростов вилоятида туғилган қизалоққа Тутанхамон деб исм қўйилди\nДонда истиқомат қилувчи ота-оналар кўп ҳолларда фарзандларини ғайритабиий номлар билан аташади. Аммо Ростов вилоятида Тутанхамон исмли қизча ва Делфин исмли болакай яшаб келмоқда. Бу ҳақда Ростов-Дон шаҳридаги Киров ФХДЁси хабар қилди.\nФХДЁ ходимларининг фикрига кўра, бунақа экзотик исмларни кўпроқ ажнабий ота-оналар ўз фарзандларига қўймоқда. Ростовнинг Дон шаҳрида Арин Аветян уч эгизак - икки ўғил, бир қизни дунёга келтирди. Эгизакларнинг бирини - Христос, иккинчисини - Георгиус, кейингисини Марина дея номладилар. Биринчи бўлиб ёруғ дунёга келган Христос бошқа эгизакларига қараганда йирикроқ бўлиб, кўриниши жиҳатидан нафақат ростовликлар, балки ўз ота-онасидан ҳам биро оз фарқ қилади.\nМосквадаги оилаларнинг бирида дунёга келган қизалоққа эса Апрель, Вишня, Индия, ўғил болага - Каспер Ненаглядный (Каспер Суюкли), Саммерсет Оушен, Мононо Никита ва Будда-Александр дея ном қўйилди.\nАммо энг ноодатий исм бир неча йил аввал россиялик болакайга қўйилди. Бахтли ота-оналардан бири Воронин-Фроловда туғилган ўғил фарзандини ўзи туғилган ҳудуд номи билан қисқача БОЧ рВФ 260602 дея атай бошлади. Исмдаги рақамлар эса болакайнинг туғилган куни, йилини англатади. Тенгдошлари эса болакайни оддий - Боч дея чақиради.\nБугун Донда туғилган қизларга Виктория, София ва Мария, ўғил болаларга эса Александр, Артем ва Владимир исмларини қўйиш урфга кирган.


КЎҲНА ОЛАМ МЕҲВАРИ… - Hidoyat.uz\nАсосий саҳифа Мақолалар КЎҲНА ОЛАМ МЕҲВАРИ…\nОдамийлик мазмуни… Бу сўз — кўҳна олам меҳвари. Яхшиям бор: бўлмаса-чи?! Балки дунё устуни шудир, а?! Оқибат!\nГоҳо елкага зил-замбил масъулият ортади. Бундан қаддинг эгилади, тик бўлади. Суюнасан, куясан. Бошқаларга ёрдаминг тегса, ўз-ўзингдан яйрайсан. Қувончинг ичингга сиғмайди: бир қоп тилла топиб олгандай. Оқибатнинг тафти шундай: олганни ҳам, берганни ҳам илитади. Қадри баланддан-баланд-да.\nКуз кунларнинг бирида уйимизга хушхабар келди. Фалончига совхоздан машина берилармиш. Ҳамма шод. Дилтанг кўнгилларга ободлик инди. Ҳовлимизга келиб-кетувчи қўни-қўшниларнинг кети узилмади. Табрик. Отам эса салкам олти ойдан буён чўлда. Онамга ҳар қанча хархаша қилмай, барибир отамни кўролмасдим. Ўша-ўша гап. Сабр қил! Ер тепиб йиғлаганларим ҳали-ҳануз эсимда… Болаликда. Кўп ўтмай отам уйга кириб келди. Елкасида икки томони тўла хуржун. Соч-соқоли ўсган, афтодаҳол. Кўзлари киртайган. Ўткир нигоҳи маъюсланиб, озиб-тўзиб кетган, қирра бурни эса офтобда янада қорайган юзига ўзгача ўктамлик бағишлаб турарди.\nОнам ҳол-аҳвол сўрашгач, янгиликларни бирма-бир санай кетди. Отам қошини учириб индамай, бошини оҳиста силкитиб-силкитиб тинглаб турди. Мошина ҳақидаги янгилик отамни у қадар эсанкиратмади ҳисоб. Хўп, майли эртага керакли одамларга учрашаман, деди. Онам, нега деган савол нигоҳи билан боқди. Анави мошинани Давлат акага бериш керак. Унинг болалари улғайиб қолган, деди чуқур тин олиб. Онам кўз қарашлари билан ер чизганча дамини ичига ютди. Бу отамнинг қарори: у муҳокама қилинмасди. Лабини тишлаб, киприкларини пирпиратиб, йиғлагудек бўлиб турган онажоним рўмолини тузатганча тандирхона томонга бурилиб кетди.\nДавлат ака дегани отамдан беш-ўн ёш катта киши. Серфарзанд. Қишлоқда ҳурмат қозонган. Ҳалол, меҳр-мурувватли жайдари амаки, мен учун. Ҳар гал кўрганида бағрига босиб, “полвоним” деб эркалайди. Гарчи полвон келбатли бўлмасам-да. Ширинсухан. Қай бир қўшнига ёрдам керак бўлса, ҳозиру нозир. Мабодо, кўнгилдан чиқариб нимадир берилса ҳам хафа бўлади. “Меҳнатимга розиман”, деб узоқдан-узоқ дуо қилади. У бутун қишлоқнинг меҳрини олган: унга ҳамиша давра тўрини кўрсатишади, Давлат амаки қўлини кўксига қўйиб, узр айтиб, хизматга шошади. Давлат амаки одамийлик яловбардори эди, чамамда.\nЭртаси куни отам айтганини қилиб келди. Мошинани Давлат амакига илинди. Амакиларим жиғибийрон бўлиб, отамга қаттиқ дашном беришиб, шу-шу бир неча ойга борди-келдиниям насия қилишди. Лекин қарор ўзгармади. “Жигули”ни гижинглатиб юрган Давлат амакининг ўғилларига қараб туриб, лабига табассум югурган отам, ўз-ўзига нималарнидир пичирларди. Балки севинчдан териси ичига сиғмай, яратганга шукрона айтган бўлса бордир. Иймони бутун одам-да.\nМана шунда кўрганман оқибатнинг тантанасини: бирам тотли, бирам жозибалики, асти қўяверасиз… Отам ўшандан бошлаб, кўзимга янада қўл етмас қоядек кўрина бошлаган. Болалик ҳайратларидан доим кўнглим равшан тортади. У ўзлигингни унутма, бардам бўл, деяётгандай туюлади ёрқин хотиралар оралаб.\nҚизиқ, қадриятлар ҳам дарз кетадими?! Бу қандай рўй беради, а?! Ҳеч тушунмайман. Фитрат тоза бўлса, меҳр-оқибат, инсонийлик дарз кетиши ҳақида гап-сўз бўлиши мумкинми? Аждодлардан мерос қолган қадриятларни оёқ-ости қилиб, унутиб бўладими?! Ҳозир кўп учратаётганимиз маънавий саросарлик, дарбадарликдан оламжаҳон муаммолар юзага келмоқда. Жаҳон аҳли бундан ларзага келган…\nТарихий илдизларимиз чиндан ҳам бақувват. Ўқиб, эшитиб, фахру-ифтихорга тўласиз. Юракдан берилиб, мазза қилиб ишлаб-яшагинг келади. Аммо… Оммавий тус олиб улгурган “замонавийлашиш” масаласи тинчлик бермайди. Ҳар қадамда бунинг касрига қоласан ёки қолишади. Эшитиб ёқа ушлайсан. Ҳаддини унутаётганлардан оғринасан, уларга нималарнидир уқтиргинг келади, бироқ кеч… Назаримда, ғишт қолипдан кўчгандек. Бир тасаввур қилинг.\nЗамонавийликни пеш қилиб, ўғил отага ўшқирса, шогирд устозга панд берса, дўст, дўстга хиёнат қилса, эр — хотинга, хотин — эрига (яна ошкора, билмадим, бу бориб турган бетавфиқликни Аллоҳ кечирармикан). Қани, айтинг, оқибат қаерга бош олиб кетди?\nЮртимизда кенг миқёсда фидойиликка, ватанпарварликка чақирувлар янграмоқда. Бунинг замирида ҳам ўзаро ҳамжиҳатликка, ҳамфикрликка чорланаётганини ҳис этиш мумкин. Барча-барча учун ибрат бўлгулик хайрли ишларни кўриб кўз қувнайди. Аҳолининг ижтимоий ҳимояга муҳтож қатлами ҳукуматимиз томонидан ҳимоя остига олиниб, уларга бошпана берилмоқда (дастлабки бошланғич тўловлари Президентимиз ғамхўрликлари туфайли давлат томонидан қопланаётир).\nҲа, шундай, номига ҳатланган бир эмас, учта мошинани ўзгаларга илина олган соддадил инсон каби беғараз, оқибатли кишилар сафи тобора кенгаяверсин. Шундагина тараққиёт отли тутқич бермас шиддатни жиловлаш қўлимиздан келади. Чунки нафрат ўрнини оқибат забт этса, ишонинг, оламшумул тараққиёт шу замин кишилари олдида тиз чўкади, бош эгади.\nҚадим замонлардан фазилат ҳисобланган ўзаро оқибат улашишни унутмайлик!


Афсонавий “Ўзбекистон” меҳмонхонаси сотувга қўйилди - 12 Февраля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Февраль » 12 » Афсонавий “Ўзбекистон” меҳмонхонаси сотувга қўйилди\nДавлат "Ўзбекистон” меҳмонхонасидаги ўз улушини сотувга қўйди. Бу ҳақда Хусусийлаштирилган корхоналарга кўмаклашиш ва рақобатни ривожлантириш давлат қўмитасида эълон берилган.\nҲозир меҳмонхона биносини бошқарувчи "Otel O’zbekiston” МЧЖ қўшма корхонасида 80,13% давлатга тегишли.\nБошланғич нарх – 33 миллион доллар. Максимал тўлов муддати – 3 йил. Харидор икки йил мобайнида 100 миллиард сўм маблағ киритиш бўйича инвестиция мажбуриятларини ўзига олиши керак. Бу маблағ меҳмонхонани модернизация ва, агар зарурат туғилса, реконструкция қилиш учун керак.\nЯнги мулкдор 10 йил давомида фаолиятнинг асосий турини сақлаб қолиши, бино ташқи кўринишини ўзгартирмаслиги ва меҳмонхонани бошқариш учун энг яхши менежерларни жалб қилиши шарт.\nТанловда иштирок этиш учун дастлабки нархнинг камида 15 фоизи миқдорида гаров пули киритиш лозим.


ЎЗБЕКИСТОН РЕСПУБЛИКАСИ ОЛИЙ СУДИОЛИЙ СУД, 2020 ЙИЛНИНГ БИРИНЧИ ИШ КУНИ ЯХШИЛИК БИЛАН БОШЛАНДИ from\nОЛИЙ СУД, 2020 ЙИЛНИНГ БИРИНЧИ ИШ КУНИ ЯХШИЛИК БИЛАН БОШЛАНДИ\nИкки ўғил фарзандни дунёга келтирган эр-хотин ойдай яшаб юрганида кўз тегди, қайнопа ва келин ўртасида гап қочгани сабаб бўлди-ю, йўллар айро тушди. Келин Н. икки ёшли ўғлини олиб отасининг уйига Жиззах вилоятига кетиб юборди.\nОта-онаси билан бирга Самарқанд вилоятида яшовчи эр А. беш ёшли ўғли билан уйда қолаверди.\nМаҳалла-кўй, ота-оналарнинг гапи эр-хотинга кор қилмади. Алоҳида яшай бошлагач келин судга катта фарзандини эридан ўзининг тарбиясига олиб бериш ҳақида мурожаат қилди. Суд унинг мурожаатини қаноатлантириб, болани онаси тарбиясига олиб бериш ҳақида қарор қилди.\nУшбу қарордан норози бўлган эр Олий судга фарзандини ўзида қолдиришни сўраб мурожаат қилди.\nЭр-хотин Олий судга қабулга чақирилди. 2020 йилнинг биринчи иш куни, 3 январь куни Олий суд раиси ўринбосари Х. Ёдгоров ва Олий суд судьяси Г. Парпиева эр-хотин билан суҳбат ўтказишди.\nСуҳбат, фарзандларни кимга бериш масаласида эмас, аксинча эр-хотин фарзандларини бирга тарбиялашлари лозимлиги, фарзанд олдидаги ота-она бурчи, масъулияти масаласида бўлди.\nНатижада, 8 ойдан буён бир-биридан айро яшаб, ҳам ўзларини ҳам фарзандларини қийнаб юрган эр-хотин бир-биридан узр сўраб ярашди. Эр ҳам, хотин ҳам шу вақт мобайнида кўрмаган фарзандларини тезроқ бағрига босиш ниятида уйларига шошилишди. Энг асосийси, бир-биридан айро яшаётган икки ака-ука бирга ота-онаси бағрида яшайдиган бўлди.\nКотта иш киворипсила! 2020 йилда энди бошка иш кимасийла хам булади!\nРахмат Сизларга савобли иш килибсизлар,\nИлохим охиригача шундай яхшиликлар билан давом этсин. Ёдгоров мени хам ишимни мени фойдамга хал қилиб берсинлар. Хокимиятга мени ерим керак эмас фақат суд кўрилаетгани учун суюга хавола қилишди.\nИкки одам орасини, айниқса фарзандлари бор эр-хотин ўртасини сулҳ қилиш – савоб!\nОдамлар орасини бузиш эса гуноҳдир!\nLeave a Reply to Muhayyo\nмехмонлар – 100


"Крутой" телефонга қанча беришга тайёрсиз?\nЖанубий Кореянинг Samsung Electronics ширкати жума куни Тошкентда энг янги Samsung Galaxy S III смартфонини ўзбекистонликларга тақдим қилди. Аммо Озодлик суҳбатлашган ўзбекистонликлар ҳозирча ўз эски Nokiaларидан ажралиш ниятидан йироқликларини айтишди.\nЯнги телефон дунё мамлакатларида жуда машҳур бўлиб бормоқда.\nSamsung Electronics ширкатининг Марказий Осиё ва Кавказ бўйича президенти Сёунг Ку Кимга кўра, сотувга чиққанидан кейин 15 кун ичида дунё бўйича 2,2 миллиондан ортиқ Samsung Galaxy S III смартфони сотилган.\nҲозир Тошкентдаги электрон техника сотиладиган «Малика» бозорида Samsung Galaxy II смартфони 450-470 долларга, янги Samsung Galaxy S III эса 900 АҚШ долларига сотилмоқда.\nSamsung ширкати ўз янги смартфони билан Ўзбекистон бозрини ишғол қилаëтган айни ҳафтада "Ҳафта саволи" респондентларга "Крутой" телефонга қанча беришга тайёрсиз?" деган савол билан мурожаат қилдик.\nАдҳамжон, ҳайдовчи, Андижон:\n- Мен олти-етти ойдан бери қўл телефонидан фойдаланаяпман. Nokia деган эски оддий телефоним бор. Ундан жуда кам фойдаланаман. Агар икки минг сўм ташлаб қўйсам бир-икки ойга етади. Ўзим телефон қилмайман. Керак бўлсам бошқалар қўнғироқ қилишади. Бир ойда ярим соатча фойдаланаман. Интернет деган нарсани умуман тушунмайман, қизиқмайман ҳам. Мени ортиқча маблағим бўлмагани учун эски телефон ишлатяпман. Агар рўзғоримдан пул орттира олсам, телефонга 100 минг сўм атрофида пул сарфлашим мумкин.\nБарно, Педагогика институти талабаси, Тошкент вилояти:\n- Ҳозирги кунда телефон сотиб олмоқчи эмасман. Чунки пулим йўқ. Талабаман. Тўрт йилдан бери тўртта телефон ишлатдим. Тўрттаси ҳам Nokia. Менга Nokia 6303 ёқди. iPhone лар борку, ўшалар ёқди. Имкониятим бўлса, яхши телефон сотиб олиш учун 400 минг сўмча пул сарфлаган бўлардим.\nФотима, Молия вазирлиги ходими:\n- Мен салкам икки йилдан бери қўл телефони ишлатяпман. Nokia 63 им бор. Мен Интернет ёки бошқа хизматладан фойдаланмийман. Фақат сўзлашаман. Яхши телефон сотиб олиш учун 300 минг сўмгача пул сарфлашим мумкин. Мен телефон аппарати “жинниси” эмасман. Бизага “попроше” бўлса бўлаверади. Мен учун фойдаланишга қулай бўлса бўлди.\nМуҳаррам ая, пенсионер, Тошкент:\n- Мен фақат Nokia телефонидан фойдаланаман. Бошқа телефонлани ишлатишши билмийман, тушунмийман. Биза олдинги замонни одамларимиза. 2008 йилдан бери шу Nokiaм бор. Биттасини йўқотдим кейин яна Nokia олдим. Мен фақат гаплашсам бўлди. Асосан уйда ўтираман. Менинг ёшимдаги пенсионерларнинг ҳаммаси шунақа. Ҳозир оддий Nokiaни 60-70 минг сўмга олса бўлади. Олувчи одам қанча арзонга олса, шунча яхшику. Менга бошқача телефон керакмас.\nЎзини таништирмаган Алоқа ва ахборотлаштириш агентлиги ходими:\n- Мен 4-5 йилдан бери битта Nokia телефонини тутаман. Яхши телефон олиш учун 500 минг сўмгача пул сарфлашим мумкин. Қурбим етади ҳар ҳолда. Лекин мен телефонни “роскош” қилмийман. Менга “Ало”, “Ало” қилса бўлди. Ойликка яшаганингиздан кейин катта пул сарфлаш “жалка”. Вақтимни олaяпсиз. Майлими ишимни давом эттирсам. Узр. ...\nМалика опа, тадбиркор аёл, Тошкент:\n- Саккиз йилдан бери қўл телефонидан фойдаланаман. Фақат Nокиа тутаман. Бошқасини тутиб ҳам кўрмаганман. Тасаввур ҳам қилмайман. Тушунмийман, бошимни қотириб ўтиришни ҳам хоҳламиман. Шу пайтгача тўртта телефон ишлатдим. Телефон учун жуда кўп пул сарфламиман. Кўп бўлса янги телефонга 300 доллар сарфлашим мумкин. Ундан ортиғи кўп. Яхши телефон тутиш энди у ёшларни қизиқишида. Замонавий телефонга асосан ёшлар ишқибоз. Ўзини жуда “крутой” қилиб кўрсатмоқчи бўлганлар қизиқади. Кимдир машинага касал, кимдир телефонга касал, менда унақа касаллик йўқ. Телефоним ишимга, кунимга яраса бўлди. Тўғрисини айтсам, телефонга шунча пул тўлаш “жалко” менга.\nИлҳом, Фавқулодда вазиятлар вазирлиги ходими:\n- Мен 2008 йилдан бу ёғига “личний” мобил телефоним бор. Биттасини ўғирлатганман, бу иккинчиси. Энг оддийси, Nokia 2180, черно-белий. Мен янги телефонга қанча пул сарфлаш ҳақида ҳеч ўйлаб кўрмаган эканман. Соткага қизиқишим йўқ. Интернетга умуман қизиқмиман. Пулим бўлганида ҳам энг арзон телефонни олган бўлардим. Фото ва видео учун яхши видеокамера ва фотоаппаратлар бор. Телефон фақат сўзлашиш учун керак.\n- 9 йилдан бери телефон аппарати тутаман. Шу вақт ичида 10 мартача алмаштирган бўлсам керак. Буларнинг ичида Nokia, iPhoneлар тутганман. Охирги пайтда мана Samsung олдим. Samsung олганимнинг боиси қанақалиги билиш учун. Samsung Galaxy S II олдим. Бугунги кунда нима кўпчиликнинг аҳамиятида бўлса, янгилик тушганда, кўпчилик ўзи мана бу телефон мода бўлибди дейишади, мен унисига унчалик қизиқмайман, асосан ўзим учун янги системалар, мана бу уч йилнинг системаларида. Samsung Galaxy S Iiни Androidга қизиқиб олганман.\nМуҳаббат опа, уй бекаси, Қўқон:\n- Саккиз йилдан бери битта Nokia телефонини ишлатаман. Менга шу телефон етади. Расмга оладиган яхши телефонлар ҳам бор. Лекин сотиб олишга имкониятим йўқ. Ука менинг жавобим шу. Ортиқча гапнинг кераги йўқ. Бўлди раҳмат, xайр. ...


Бензин харид қилишда тўланадиган йўл солиғи қаёққа кетмоқда? - Carzone.Uz\n— Соҳиб Исмоилович! Бугун бир қараганда, автомобиль йўлларимиз таъмири учун кўп-кўп ишлар қилинаётгандек таасурот қолади. Фармону қарорлар қабул қилинди. Уларнинг ижроси бўйича қилинаётган ишлар ҳақида хабар бериб бормоқдасизлар. Аммо очиғини айтганда, натижа – кўпчилик кутган даражада эмасдек. Чунки йўллар аҳволидан одамларимизнинг кўнгли тўлмаётир… Нега шундай?\n— Ўзингиз ҳам савол бошида билибми-билмайми, эътироф қилаётганингиздек, бугунги кунда автомобиль йўллари ва уларнинг ривожланиши борасида энг юқори даражаларда, жуда улкан ишлар амалга оширилмоқда. Ўзингиз ўйлаб кўринг – мамлакатдаги автомобиль йўлларининг умумий узунлиги қарийб 184 минг километр. Бунча узунликдаги йўлни бир-икки ойда эмас, йиллар давомида ҳам рисоладагидек, равон қилиб қўйиш мушкул масала. Ўзбекистон МДҲ давлатлари орасида умумфойдаланувдаги йўл тармоғи зичлиги бўйича юқори поғоналарни эгаллаб, 1000 кишига тўғри келадиган йўл узунлиги бўйича 5-ўринда, 1000 км2га тўғри келадиган йўл узунлиги бўйича 9-ўринда туради. Демак, бу йўлни бир кунда ё бир соатда таъмирлаш ва ёки қуриш – мумкин эмас…\nШунга қарамасдан, жорий йилнинг 14 февраль куни қабул қилинган «Йўл хўжалигини бошқариш тизимини янада такомиллаштириш чора-тадбирлари тўғрисида»ги фармон, у билан бир қаторда “2017-2018 йилларда минтақавий автомобиль йўлларини ривожлантириш дастурини амалга ошириш чора-тадбирлари тўғрисида” ҳамда “Ўзбекистон Республикаси Автомобиль йўллари давлат қўмитаси ва Ўзбекистон Республикаси Вазирлар Маҳкамаси ҳузуридаги Республика йўл жамғармаси фаолиятини ташкил этиш тўғрисида”ги қарорлар – соҳада чинакам “инқилоб” ясаши кутилмоқда.\n— Қарор асосида энг аввало таъмирланадиган йўллар қандай белгилаб олинмоқда?\n— Аввало таъкидлаш керакки, Ўзбекистон Республикаси Президентининг юқорида тилга олинган қарорида 2017-2018 йилларда бутун республика миқёсида 5454 километр, жумладан, 2017 йилда – 2700 километр, 2018 йилда – 2754 километр хўжаликлараро қишлоқ автомобиль йўллари, шаҳарлар, шаҳар посёлкалари, қишлоқ ва овулларнинг кўчаларини капитал ва жорий таъмирлаш вазифаси белгилаб берилган. Бу – ҳазилакам рақам ва озмунча миқёсдаги йўл ишлари эмас.\nБундан ташқари, маҳаллий йўлларни таъмирлаш баробарида халқаро ва давлат аҳамиятидаги автомобиль йўлларини қуриш ва тубдан таъмирлаш ишлари изчил давом эттирилаверади. Хусусан, юқорида тилга олинган – ички йўлларга дахлдор дастурдан ташқари – ҳар йилги Инвестиция дастурларида кўрсатилганидек, 2017-2018 йилларда 540 км узунликдаги — халқаро ва давлат аҳамиятида, дея тавсифланувчи (масалан, М-39 “Тошкент-Термиз”, А-373 “Тошкент-Ўш” каби ва бошқа) умумфойдаланувдаги автомобиль йўллари қурилиши ва реконструкция қилиниши ҳам назарда тутилган.\n— Йўлларни қуриш ва таъмирлашда хусусий йўл қурилиши компаниялари иштирок этиши мумкинми?\n— Ўзбекистон Республикаси Президентининг “Ўзбекистон Республикаси Автомобиль йўллари давлат қўмитаси ва Ўзбекистон Республикаси Вазирлар Маҳкамаси ҳузуридаги Республика йўл жамғармаси фаолиятини ташкил этиш тўғрисида”ги қарорида қўмита ҳузурида Умумий фойдаланишдаги автомобиль йўлларини қуриш ва реконструкция қилиш дирекциясини, қўмитанинг Қорақалпоғистон Республикаси ва вилоятлар автомобиль йўллари ҳудудий бош бошқармалари ҳузурида минтақавий йўлларга буюртмачи хизматини, минтақавий автомобиль йўлларини таъмирлаш бўйича ихтисослаштирилган корхоналарни ташкил этиш назарда тутилган.\n— Йўл қурилиши лойиҳаларида иштирок этувчилар қандай танлаб олинади?\n— Бундай танловга зарурат йўқ. Чунки Ўзбекистон Президентининг “Ўзбекистон Республикаси Автомобиль йўллари давлат қўмитаси ва Ўзбекистон Республикаси Вазирлар Маҳкамаси ҳузуридаги Республика йўл жамғармаси фаолиятини ташкил этиш тўғрисида”ги қарори 3-бандида умумий фойдаланувдаги ҳамда минтақавий автомобиль йўлларининг қурилиши, реконструкцияси ва таъмири учун лойиҳа ташкилотлари сифатида “Йўл лойиҳа бюроси” МЧЖ ва “Боштранслойиҳа” АЖ белгилаб қўйилган.\n— Айрим нашрлар ва ижтимоий тармоқларда йўлсозлар таъмир ишларида кўзбўямачиликка йўл қўяётгани, масалан, асфальт ўрнига оддий тупроқ ёки лойдан фойдаланаётгани, таъмирни номигагина амалга ошираётгани ҳақида хабарлар пайдо бўлмоқда. Бундай ҳолатларнинг олдини олиш ишлари қай аҳволда?\n— Сиз назарда тутган ҳолат бўйича айтишим мумкинки, у каби тасвирларга Автомобиль йўллари давлат қўмитаси тизимидаги корхоналарнинг алоқаси йўқ. Менимча, бу саволга жавобни ўша хабарларни тарқатганлардан ва ёки тасвирларда қайси ҳудуд акс этган бўлса, ўша ҳудуд мансуб бўлган ҳокимлик мутасаддиларидан сўраш керак.\nТошкент шаҳридаги кўчаларнинг инфратузилмасини ривожлантириш ва таъмирлаш мақсадлари учун 1-босқичда — 20,6 миллиард сўм, 2-босқичда эса — 50 миллиард сўм маблағ ажратилиши кўзда тутилмоқда.\n— Аҳоли орасида, “Бензиннинг ҳар бир литрига фалон сўмдан йўл солиғи тўлаймиз. Бу пуллар қаёққа кетмоқда?” деган бир савол туғилади. Уларга нима деб жавоб берган бўлардингиз?\n— Бир нарсани сиз ҳам, ўша саволни бераётганлар ҳам билиб олишлари лозим. “Автомобиль йўллари тўғрисида”ги Ўзбекистон Республикаси Қонунида кўрсатиб берилганидек, “Шаҳарлар ва бошқа аҳоли пунктларининг кўчаларини, шунингдек, хўжаликлараро қишлоқ автомобиль йўлларини молиялаштириш маҳаллий бюджет маблағлари ҳисобидан амалга оширилади. Ушбу йўллар маҳаллий ҳокимият органлари ихтиёрида бўлади”.\nСиз назарда тутган тушумлар тўғридан-тўғри маҳаллий бюджетга тушади. У маблағлар қонуний асосда, мақсадли равишда шаҳар кўчалари қурилиши ва таъмирига йўналтирилиши лозим. Агарда юқоридаги каби саволлар туғиладиган бўлса, бу саволлар — ўша кўчалар мансуб бўлган маҳаллий ҳокимликларга тегишли.\nБошқача қилиб айтганда, бирор ерингиз оғриб, шифокор чақирганда ҳам, аввал ўша оғриган жойингизни аниқлашингиз, дори-дармонини олишингиз керак. Шифокор эса кейин даволайди-ку. Ёки уйингизга уста чақирмоқчи бўлсангиз, уста дегани тўппа-тўғри хонадонингизга бостириб, тўғри келган жойдан ишни бошламайди-ку. Бизнинг ҳолатда ҳам – шундай…\nДемак, жараён давом этмоқда…


Ҳасанбой жоме масжиди\nМаълумот: Хабар беришларича, масжид биноси асосан ҳашар йўли билан ва ҳомийлар кўмагида тикланди. Ҳудудга ажратилган умумий ер майдони 2 минг 910 квадрат метрни ташкил қилади. Хонақоҳ бир вақтда 2 минг нафар намозхонни ўз бағрига олади. Гумбаз баландлиги эса 17 метр.\nНамозхонларга қулай ва осон бўлиши учун масжидда айвон, намоз ўқиш учун қўшимча ва маъмурий бинолар, шинам ва шарқона услубда барпо этилган шийпонлар мавжуд. Масжидда кутубхона ҳам фаолият олиб бормоқда. Замонавий услубда қурилган таҳоратхона ҳам намозхонлар хизматида.\nТарихий маълумотларга кўра, ушбу масжид Амир Темур даврида қурилган. 1390 йили Амир Темур Тошкент қалъаси ва унинг атрофини обод этиш баробарида ушбу масжидни тиклашга ҳам амр этган. Ўша вақтларда бу жоме «Оқ масжид» деб аталган. Кейинчалик бу ерлар «Ҳасанбой» дейилиб, масжид ҳам мазкур ҳудуд номини олган.\n1917 йили масжид ёпилиб, 1929 йилда хонақоҳ колхоз ихтиёрига берилади. Мустақилликдан сўнг жомеъ масжиди яна ўз фаолиятини бошлайди.\nМасжид имом-хатиби: Усмонов Абдиманнон Мизрабович\nМасжид манзили: Ориф Соипов кўчаси 10 уй. Тел. :+998 71 224 70 89\n/ Ҳасанбой жоме масжиди


Сўнгги пайтлари Чингизхон шахсига нисбатан бўлган қизиқиш яна кучайди. Унинг ҳаёти ва ижтимоий фаолиятини акс эттирувчи илмий, тарихий ва бадиий асарлар ёзилиб, кинофилмлар ишланди. Қатор илмий-амалий анжуманлар ўтказилиб, жуда кўп китоблар нашр этилди. Айрим мамлакатларда кафелар, ресторанлар, корхоналар, жамоатчилик марказлари унинг номи билан атала бошланди. Қозоғистон республикасида “Чингизхон” номли сигаретани ишлаб чиқариш йўлга қўйилди. Ушбу сигаретанинг олд ва ён томонларига мана бундай сўзлар битилган: “Эти уникальные сигареты высшего качества, обладающие превосходным вкусом, сделаны из элитных сортов табака для свободных и гордых людей, живущих в Казахстане — потомков Великой империи Чингисхана, простиравшейся от Черного моря до Тихого океана”.\nТижоратни сиёсатга айлантирувчи бундай уринишлар халқлар ўртасидаги дўстлик ғояларига зарар келтиради ва умуман яхшиликка олиб бормайди.\nМўғулистон республикаси пойтахти Улан Баторда умумий қиймати ўн тўққиз миллион долларни ташкил этувчи ҳайкални тиклаш ишлари бошланиб кетган. Шу билан бирга, Мўғулистонда ва Марказий Осиёдаги айрим мамлакатларда Чингизхоннинг сунъий қабрлари тикланиб, ҳашаматли мақбаралар қурилмоқда. Мақбаралар пештоқига “Чингизхон — туркий халқлар раҳнамоси” деган шиорлар ёзиб қўйилмоқда.\nТўғри, тарихий шахслар ҳаёти, уларнинг тарих саҳнасида тутган ўрни, мавқеи ҳақида илмий мақолалар битилиши, бадиий асарлар ёзилиши, филмлар ишланиши исбот талаб этилмайдиган ҳақиқат. Демоқчимизки, ўтмиш ҳақиқатларини бузиш, уни сохта, ғайриилмий тушунчалар билан бўяб-бежаб талқин этиш тарихни сохталаштиришга олиб келади.\nБу ерда гап Чингизхон шахсини асоссиз равишда мақташ, уни кўкларга кўтариш, идеаллаштириш хусусида бормоқда.\nТарихий шахслар ҳақида бир томонлама қарашлар, ноилмий, сохта фикр юритишлар оддий ҳаваскор тарихчилар томонидан айтилса, бу ҳақда махсус сўз юритиб ўтиришнинг ҳожати бўлмас эди. Афсуски, Чингизхон шахсини ҳар қандай камчиликлардан холи саркарда, идеал давлат арбоби, туркий халқларнинг раҳнамоси, миллий-озодлик ҳаракатларининг йўлбошчиси сифатида мақтаётганлар орасида таниқли давлат ва жамоат ҳамда фан арбобларини ҳам учратамиз.\n“Қирғиз давлатчилиги ва халқ эпоси “Манас” китобида Чингизхоннинг ижтимоий-сиёсий фаолияти тўғрисида батафсил сўз юритилади. Муаллифнинг фикрича, “Чингизхон босқини” деган иборани ўйлаб ишлатиш керак, негаки, “унинг босқинчилиги хусусида тўқилган романтик қарашлар шунчаки бир мифдир”.\nҚозоқ олими Қалибек Дониёровнинг “Чингизхон тарихи” китобида қуйидаги сатрлар билан танишамиз. “Чингизхон, — деб ёзади у, — келиб чиқиши жиҳатидан наинки туркий, балки қозоқ ҳамдир, тўғрироғи, у қозоқ давлатининг асосчисидир”.\nШунга ўхшаш ғайриилмий фикрларни Керейхон Амонжўловнинг “Туркий халқларнинг тарихи” китобида ҳам учратиш мумкин.\nЭнди таниқли қозоқ ёзувчиси, “Юлдуз” журналининг бош муҳаррири Мухтор Мағауннинг “Чингизхоннинг шарофати” номли мақоласи хусусида тўхталиб ўтайлик. Мақола бошдан-оёқ Чингизхон шахсини улуғлаш, мақташ, кўкларга кўтариш руҳи билан суғорилган. “Қозоқ халқининг асл халқ сифатида сақланиб қолиши, — деб ёзади муаллиф, — Чингизхоннинг саъй-ҳаракатлари туфайли рўй берган. Агар Чингизхон қўшинлари Хоразмшоҳ қўшинларини тор-мор қилиб, мажақлаб ташламаганида, қозоқ халқи бир умр қуллик занжирида қолиб кетар эди”.\nУшбу сатрлар билан танишган ўқувчининг ҳайратдан ёқа ушламаслиги иложсиз. Негаки, муаллиф Чингизхон навкарларининг Ўтрор сингари шаҳар ва қишлоқларни ёндириб, теп-текис қилгани, бегуноҳ аёллар, болалар, қарияларни қириб битирганини билиб-билмасликка олади.\nҲолбуки, Чингизхон етакчилигидаги шафқатсиз қўшинлар Эрон ва Ўрта Осиёдаги мингйиллик муҳташам, обод шаҳарларни вайрон қилиб, култепаларга айлантирган. Амударёга тўғон қуриб, гўзал Урганч шаҳрини сувга бостирган. Бир ҳафта давомида дарёда чақалоқлар йиғлаётган бешиклар, гўдак болалар, чоллар, кампирлар, мажруҳ касаллар оқиб турган. Марв шаҳрини Чингизхон қўшинлари ишғол қилганларида жангда ўлдирилганларни ўн уч кун давомида йиғиб олганлар.\nШу муносабат билан айтиб ўтиш лозимки, тарихий манбаларда Чингизхон халқ озодлик ҳаракатининг раҳнамоси эмаслиги, аксинча, у асоратга солган халқлар унга қарши миллий-озодлик ҳаракатларини олиб борганликлари ҳам қайд этилган. Бу ҳақда Мирзо Улуғбек, Шаҳобиддин Насавий, Ибн ал-Асир, Ибн Батута асарларида кенг ва муфассал маълумотлар берилган.\nАкадемик А.Т.Фоменко ва тарихчи Л.Гумилев ҳам Чингизхоннинг ижобий ишлари хусусида фикр юрита туриб, унинг олий ирққа мансублиги, буюк саркарда, бағрикенг инсон эканлиги ва славянлар билан чатишиб, қон-қариндош бўлиб кетганлигини фахр билан тилга оладилар.\nСавол туғилади: хўш, Чингизхоннинг ижобий ишлари нималардан иборат? Нега айрим муаллифлар нуқул унинг камчиликларини хаспўшлаш билан шуғулланадилар. Бу шунчаки шахсий қарашми ёки тор миллий манфаатлар нуқтаи назаридан айтилган енгил-елпи фикрларми?\nЧингизхонни улуғловчи муаллифлар уни “халқ озодлик ҳаракатининг раҳнамоси” сифатида ҳам таъриф қилар эканлар, ўз фикрлари, қарашларини “Чингизхоннинг ҳаёт йўли”, “Олтин шажара”, “Ясо” китоблари асосида исбот қилишга уринадилар. Лекин уларнинг ҳеч бири бу китобларнинг муаллифлари кимлар бўлган, кимларнинг манфаатларига мослаб ёзилганлиги ҳақида чурқ ҳам этмайдилар. Аксинча, Чингизхон ва унинг авлодлари Темур Малик, Жалолиддин, Маҳмуд Торобий етакчилигидаги миллий-озодлик ҳаракатларини шафқатсизларча қонга ботирган.\nЧингизхон истилоси ҳақида ёзилган Рашидиддиннинг “Жоме ут-таворих”, Ибн ал-Асирнинг “Тарих ал-комил”, Мирзо Улуғбекнинг “Тўрт улус тарихи”, Абулғозининг “Шажараи турк”, Евгений Кичановнинг “Жизнь Тимучжина, думающего покорить мир” асарларида ва бошқа кўпгина китобларда мўғуллар босқини, вайрон бўлган сон-саноқсиз эллар, юртлар ҳаёти ҳаққоний тасвирланган.\nМирзо Улуғбекнинг “Тўрт улус тарихи” асарида ёзилишича, “Рабиюлаввал ойи охирлари сана 607, мувофиқи йилон йили ул уч нафар наҳс юлдузли кофир ўттиз минг қиёматасар лашкар билан қайси шаҳарга дучор бўлмасинлар, ўша шаҳар халқини қаҳр-ғазаб билан даҳр тупроғига баробар қилдилар. Жайҳун дарёсидан ўтиб, Балхга яқинлашганларидан кейин, Хуросоннинг баъзи вилоятларини, Ироқ, Озарбойжон ва Ширвоннинг аксар шаҳарларини азоб-уқубатларга гирифтор қилдилар”. “Улар ҳеч кимни аямас эдилар, — деб ҳикоя қилади ўша қонли воқеаларнинг гувоҳи бўлган араб сайёҳи ва тарихчиси Ибн ал-Асир, — аёлларни, қарияларни, болаларни қатл этдилар. Орқада бирон шаҳарни қолдирмай, ер билан текислаб ўтар эдилар”.\nТарихий манбаларнинг гувоҳлик беришича, Чингизхон қўшинларининг ҳужуми туфайли ер юзидаги бир мингдан ортиқ шаҳар аҳолиси қирилиб, ер билан яксон қилинган, суғориш тармоқлари издан чиқарилган, маданият ўчоқлари бутунлай йўқ қилинган.\nСўнгги пайтлари тарихчилар Чингизхон босқинининг кенг илмий жамоатчиликка маълум бўлмаган айрим қирраларини очишга муваффақ бўлмоқдалар.\nШу жиҳатдан Р.Раҳмоналиевнинг “Турклар салтанати” деб номланган илмий-тадқиқоти ибратлидир. Ушбу асарда кўпгина архив материаллари қатори генерал-лейтенант, профессор М.И.Иваниннинг 1842 йили Русия армия бош штабида “О военном искусстве и завоеваниях монголо-татар и среднеазиатских народов при Чингизхане” деб номланган доклади тилга олинган. Маълумки, бу доклад матни узоқ йиллар мобайнида махфий сақлаб келинган. Докладда тилга олинишича, Чингизхоннинг Ўтрорга юборган савдогарлари қалъа ҳокими Қайрхон одамлари томонидан эмас, балки, атайлаб уруш чиқариш учун мўғул айғоқчилари томонидан ўлдирилганлиги бир қанча далиллар асосида исбот этилган. Аммо бу ҳали узил-кесил тарихий ҳақиқат дегани эмас, албатта.\nХулоса сифатида шуни айтмоқчимизки, тарих ўтмиш ва келажак кўзгуси, бинобарин, уни шахсий қарашлар ёки тор миллий манфаатлар нуқтаи назаридан талқин этиш тарих илмини сохталаштиришга олиб келади.


Апрель ойида доллар курси нега кескин кўтарилди? » Ўзбекистон янгиликлари – Zamin.uz\n, 27 2020, 14:32\nАпрель ойида доллар курси нега кескин кўтарилди?\n08 мая, 07:20 1 291 Иқтисодиёт\n2020 йилнинг январь апрель ойларида ички валюта бозоридаги ҳолат барча сегментларда хорижий валютага бўлган талаб ва таклиф ҳажмининг ўсиши шароитида шаклланди. Бу ҳақда Марказий банкнинг ички валюта бозори бўйича қисқача шарҳида келтириб ўтилди.\nИчки валюта бозоридаги операцияларнинг умумий ҳажми 5,4 миллиард долларни ташкил этиб, 2018 ва 2019 йилларнинг тегишли даврларига нисбатан мос равишда 1,8 ва 1,3 баробарга ўсди:\nЧет эл валютасига бўлган талаб\n2020 йилнинг дастлабки 4 ойи давомида юридик шахсларнинг чет эл валютасига бўлган талаби ўтган йилнинг мос даврига нисбатан 1,1 баробарга ўсиб, 4,2 миллиард долларни ташкил этди.\nБу даврда биржадан ташқари валюта бозорида хўжалик субъектлари томонидан 1,6 миллиард доллар миқдорида чет эл валютаси сотиб олинган бўлса, валюта биржасидаги операциялар ҳажми 3,1 миллиард долларни ташкил этди:\nЧет эл валютаси қуйидаги мақсадлларда сотиб олинган:\n- ишлаб чиқариш учун асбоб-ускуналар, товарлар ва хом ашё импорти тўловлари учун — 63 фоиз;\n- халқ истеъмоли товарлари ва дори-дармон маҳсулотлари импорти учун — 22 фоиз;\n- хорижий кредитларни сўндириш — 12 фоиз;\n- хорижий инвесторлар репатриацияси — 1 фоиз;\n- бошқа мақсадлар учун — 2 фоиз.\nИчки валюта бозорида чет эл валютасини харид қилган компанияларнинг ўртача ойлик сони 6 183 тани ташкил этиб, ўтган йил мос даврига нисбатан 723 тага кўпайган.\nҲисобот даврида жисмоний шахслар томонидан валюта айирбошлаш шохобчалари орқали сотилган чет эл валютаси миқдори 1,5 миллиард долларни ташкил этиб, аввалги йилнинг мос даврига нисбатан 1,7 баробар ошган. Шу даврда жисмоний шахслар 1 миллиард 166 миллион доллар сотиб олиб, ушбу кўрсаткич ўтган йилнинг мос даврига нисбатан 3,4 баробар ошган.\n2020 йил апрель ойининг сўнгги ўн кунлигида жисмоний шахслар томонидан банкларга сотилган валюта маблағларининг кунлик ўртача ҳажми 2,5 баробар ўсиб, 9,6 миллион долларни ташкил этган.\nЯнварь апрель ойлари давомида халқаро пул ўтказмалари орқали республикага 1,3 миллиард доллар келиб тушган бўлиб, бу ўтган йилнинг мос даврига нисбатан 161 миллион долларга кам.\n2020 йилнинг апрель ойи давомида халқаро пул ўтказмаларидан жами 250 миллион доллар келиб тушган. Бу март ойига нисбатан 15 фоизга камдир.\nБунда, ойнинг охирги ўн кунлигида халқаро пул ўтказмаларининг ўртача кунлик ҳажми ойнинг биринчи ва иккинчи декадаларига нисбатан 1,7 баробар (6,7 миллион доллардан 11,5 миллион доллар)га ошиши кузатилган.\nИчки валюта бозорида хорижий валютадаги умумий таклиф ҳажми 2,7 миллиард долларни (Марказий банкнинг интервенцияларини ҳисобга олмаган ҳолда) ташкил этиб, 2019 йилнинг дастлабки тўрт ойи кўрсаткичи даражасида бўлди.\nКомпаниялар 1,71 миллиард доллар сотган бўлиб, бу кўрсаткич 2019 йилнинг мос даври даражасида бўлди.\nМарказий банкнинг валюта интервенциялари олтин-валюта захираларининг нейтраллиги принципига асосланган ҳолда амалга оширилди. 2020 йил бошидан Марказий банк интервенциялари ҳажми 1,5 миллиард долларга тенг бўлиб, маҳаллий ишлаб чиқарувчилардан сотиб олинган монетар олтин ҳажми доирасида амалга оширилди.\nИмпортни молиялаштириш манбалари таркибида ички валюта бозорида сотиб олинган маблағлар (конвертация) улуши 56 фоизни, хорижий валютадаги ўз маблағлари ҳисобига импортни молиялаштириш улуши 19 фоизни ташкил этди. 2019 йилнинг тегишли даврида ушбу кўрсаткичлар мос равишда 55 ва 21 фоизга тенг бўлган.\nМиллий валютанинг алмашув курси динамикаси валюта бозоридаги талаб ва таклифнинг жорий нисбатидан келиб чиқиб, ички ва ташқи омиллар таъсирида шаклланган.\n2020 йилнинг I чораги давомида миллий валюта 0,8 фоизга қадрсизланди (9501 сўм/доллардан 9577 сўм/долларгача). Апрель ойида миллий валюта девальвацияси 5,8 фоизга тенг бўлди.\nБу март ойининг охирги декадасидан бошлаб савдо ҳамкорлари бўлган давлатлар валюталари девальвацияси таъсирида компаниялар ва аҳолининиг девальвацион кутилмаларнинг ортиши, шунингдек, ички валюта бозорида талаб ва таклиф номутаносиблиги натижасида юзага келган.\nЭслатиб ўтамиз, 5 майдан долларнинг расмий курси 0,61 сўмга тушиб, 10 129,39 сўмни ташкил қилган эди. Ўзбекистонда айрим банклар ҳам 5 майдан АҚШ долларининг сўмга нисбатан қийматини туширган.\nвалюта бозори доллар курси\nЎзбекистон Марказий банки доллар курсининг кескин ўсгани сабабини маълум қилди 13 апр, 14:04\nОлмахонлар ёнғоқни қўлга киритиш учун қийинчиликларни босиб ўтди (видео) 27 мая, 08:50 515\nЖССТ коронавируснинг “иккинчи авжи”дан огоҳлантирди 27 мая, 07:57 424\nЖССТ коронавируснинг “иккинчи авжи”дан огоҳлантирди 27 мая, 07:57 980\nЎргимчак одамга айланишни орзу қилган ака-укалар ўзларини қорақуртга чақтиришди 27 мая, 07:00 1 433\nЖалолиддин Машарипов онасига "Жентра" совға қилди (фото) 27 мая, 00:30 1 325\nЎзбекистонда коронавирус пайтида фуқароларга оммавий пул тарқатиладими? 26 мая, 23:55 2 873\nЎзбекистонда қолиб кетган Канчельскис Суперлиганинг қачон тикланиши мумкинлигини айтди 26 мая, 23:13 841\n“Намозхон бўлганим учун қамалган эдим...” 26 мая, 22:20 2 886\nФранциялик шифокор коронавирусни даволашда қўлланилаётган гидроксихлорохин хавфсиз эканлигини таъкидлади 26 мая, 21:23 658\nГермания Президенти мамлакат мусулмонларига мурожаат қилди 26 мая, 20:33 2 406\nТасаввур қилинг, сиз — Билл Гейтссиз... 26 мая, 19:43 973\nЎзбек тадқиқотчиси коронавирусга қарши қурилма яратди 26 мая, 19:00 1 591


Россияда пасайтирилган «Жигули» янги Kia К5 нархида сотувга қўйилди - Daryo\n16:50, 23.10.2020 35657\n«Auto.ru» сайтида «ВАЗ-2102» универсалининг сотувга қўйилган тўғрисида эълон пайдо бўлди: турли ўлчамли ғилдиракларга эга «Жигули» 1,5 миллион рублга (19,5 минг доллар) баҳоланмоқда — бу пулга янги Kia К5 харид қилиш мумкин. Бу ҳозирги кунда мазкур сайт орқали сотувга қўйилган энг қиммат «Жигули» ҳисобланади, деб ёзади Motor.\nЭълон муаллифининг таъкидлашича, ушбу «ВАЗ-2102» SlоwLоw — «Кастом Концепция—2020»да ғолибликни қўлга киритган кўргазма лойиҳаси. Автомобиль 2019 йили Қримда харид қилинган бўлиб, унга бир кишигина эгалик қилган. Том қисми оқ, кузови Cаmdy жигаррангга бўялган «Жигули»га паст профилли резина кийгизилган ССР МК-1 дискалари, юкхонасига эса тўрт контурли «пневмоподвеска» компрессорлари ўрнатилган.\nОригинал жигарранг рангида ишланган салон идеал ҳолатда сақланган. Ўзгартириш киритилган жиҳатлари — орқани кўришга мўлжалланган ойна «Волга»ники, узатмалар қутиси ричаги хромланган ҳамда ташқи олдинги тиргакларнинг юқори қисмига Америкада ишлаб чиқарилган ойналар қотирилган.\n«Жигули» двигатели янги 1,5 литрли «ВАЗ-2103»ники билан алмаштирилган бўлиб, у 75 от кучини тақдим этишга қодир. Агрегат модернизацияга учраган: муқобил тақсимлаш вали, Bimotors литийли коллектори, Weber карбюратори, янги ёқилғи узатгичлар ўрнатилган.\nМавзуга доир: Россиялик блогерлар «Жигули»га «ЗИЛ-130» двигатели ўрнатиш лойиҳасини якунига етказди (видео)\nАввалроқ «Auto.ru» сайтида 46 йил аввал ишлаб чиқарилган «Копейка» 7 минг долларга сотувга қўйилгани тўғрисида хабар берилганди.\n21:05, 26.01.2022 44450\n20:13, 19.01.2022 44137\n17:42, 20.01.2022 33642\n15:02 Бугун 935\n14:55 Бугун 2113\n14:34 Бугун 2443\n14:13 Бугун 4926\n19:23, 28.01.2022 92353\n22:25, 27.01.2022 78962\n08:31, 28.01.2022 77671\n15:20, 27.01.2022 73977


«Экран вақти». Аёллар фақат битта жанрда...\n18.05.2019 01:42 0 1650\n«Google» тадқиқотларидан бири кинофильмлардаги жинсий тенгсизликка бағишланди. Нейротармоқлар ва машина нигоҳи орқали АҚШдаги 2014—2016 йиллардаги энг кассабоп фильмлар таҳлил қилинди.\nБу таҳлилда эркак ва аёл персонажларнинг экран вақти ҳисоблаб чиқилди.\nАниқланишича, эркаклар кўпроқ кадрларда пайдо бўлишади ва аёлларга қараганда икки карра кўп гапиришади. Киноэкран вақтининг 36 фоизи ва суҳбатларнинг 35 фоизи аёлларга ажратилади. Ўртача ҳисоблаганда шундай.\nАгарда жанрлар мисолида кўриб чиқилса, аёлларнинг кинодаги «роли» янаям кичрайиб кетади.\nҲатто романтик фильмларда ҳам ҳисоб эркаклар фойдасига: 55 — 45.\nФақат қўрқинчли фильмлардагина ҳисобда аёллар устун: 53 — 47.\nкино гендерлик масалалари\nМаданият 28/10, 12:15


Бугун Халқ депутатлари Ҳазорасп туман Кенгашининг қирқ олтинчи сессияси бўлиб ўтди.\nСессияда туман ҳокими ўринбосарлари, сектор раҳбарлари, депутатлар, тегишли идора-ташкилот раҳбарлари ҳамда оммавий ахборот воситалари одимлари иштирок этдилар.\nСессияга Халқ депутатлари Ҳазорасп тумани Кенгаши раиси, туман ҳокими Ў.Машарипов раислик қилди.\nСессия кун тартибида иккита масала кўриб чиқилди. Биринчи масала - Ҳазорасп туманида маҳаллабай тизими асосида олиб борилаётган ишлар юзасидан туман ҳокимининг биринчи ўринбосари З.Оллақулиевнинг, иккинчи масала - Ҳазорасп тумани Ички ишлар бўлими бошлиғининг ҳуқуқбузарликлар профилактикаси масалалари юзасидан бўйича ўринбосари, подполковник А.Бобожоновнинг 2020 йилнинг декабрь ойи давомида амалга оширилган ишлар юзасидан ҳисоботлари тингланди.\nСессия кун тартибидаги масалалар юзасидан депутатлар ўз фикрлари ва таклифларини билдирдилар. Шундан сўнг сессия кун тартибидаги масалалар юзасидан қарор қабул қилинди.\nСессия ишида “ЎзМиллийбанк “ АЖ Бошкарув раисининг ўринбосари А.Мухамедханов, “Ўзэлтехсаноат” уюшмаси раиснинг ўринбосари Д.Джамалов, Ташқи ишлар вазирининг биринчи ўринбосар Ф.Арзиевлар иштирок этди.


Андижон шаҳар ИИО ФМБ ва ИИО ФМБ 4-сонли ички ишлар бўлими бошлиқлари лавозимларидан озод этилди - UzNews.uz\nАндижон шаҳар ИИО ФМБ ва ИИО ФМБ 4-сонли ички ишлар бўлими бошлиқлари лавозимларидан озод этилди\nИИВ Андижон ИИБ ходимлари томонидан калтакланган йигитнинг вафот этгани ҳолати юзасидан расмий баёнот берди.\nИИВ хабарига кўра, 30 май куни Андижон шаҳар ИИО ФМБ 4-сонли ички ишлар бўлими ходимлари томонидан, иш юритувидаги ариза юзасидан ички ишлар бўлимига фуқаро А. Абдукаримов олиб кетилган.\nШундан сўнг, Абдукаримов Республика шошилинч тиббий ёрдам илмий маркази Андижон филиалига баданидаги оғир тан жароҳатлари билан ётқизилган. Унга шифокорлар томонидан зарур тиббий ёрдам кўрсатилган бўлишига қарамасдан, А. Абдукаримов 11 июнь куни вафот этган.\nОлдин хабар берганимиздек, мазкур ҳолат юзасидан Андижон шаҳар прокуратураси томонидан ИИОнинг 3 нафар ходимларига нисбатан ЖКнинг 206 (Ҳокимият ёки мансаб ваколати доирасидан четга чиқиш), 234 (Қонунга хилоф равишда ушлаб туриш ёки ҳибсга олиш) ва 235-моддалари (Қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаш) билан айб эълон қилиниб, “қамоққа олиш” эҳтиёт чораси қўлланилган.\nҲозирда жиноят иши бўйича прокуратура органлари томонидан дастлабки тергов ҳаракатлари олиб борилмоқда.\n“Ички ишлар органлари ходимлари томонидан ушбу фуқарога нисбатан ноқонуний хатти-ҳаракатлар содир этилганлиги, ҳаёти ва соғлиғи учун хавфли бўлган зўрлик ишлатиш ҳолатларига йўл қўйилганлиги тергов жараёнида ўрганилади”, – дейилади ИИВ хабарида.\nХусусан, жиноят қидирув гуруҳи тезкор вакиллари катта лейтенант Ф.Хусанбоев, катта лейтенант Э.Райимжонов ва катта лейтенант Қ.Қодировлар ички ишлар органларидан бўшатилган.\nАндижон шаҳар ИИО ФМБ бошлиғи подполковник С.Усманов ва Андижон шаҳар ИИО ФМБ 4-сонли ички ишлар бўлими бошлиғи подполковник П.Мамажоновлар эгаллаб турган лавозимларидан озод этилган. Бундан ташқари, 19 нафар раҳбар ва ходимларга турли кўринишдаги қатъий интизомий тартибдаги жазолар қўлланилган.\n“Инсон ҳуқуқларини ҳимоя қилишдек муқаддас бурчига хиёнат қилган ҳеч бир ходим кечирилмайди”, – деб таъкидланмоқда ИИВ баёнотида.


Трастбанк “Dibank” тизимини тадбиқ этди - «Трастбанк» ХАБ\nЯнгиланган сана: 5 Июл 2021, 15:48\n“Трастбанк” ХАБ “Venkon” компанияси билан ҳамкорликда бухгалтерия ҳамда банк ходимлари қулайлиги учун “Dibank” тизимини тадбиқ этди.\nКорпоратив мижозлар учун навбатдаги қулайлик – энди “1С” ёки “Didox” дастурида шакллантирилган барча тўлов ҳужжатлари автоматик тарзда банкка етиб боради, кирим-чиқим маблағлари эса ҳисоб тизимида дарҳол намоён бўлади.\n“1С” дастуридаги “Тўлов топшириқномаси” электрон ҳужжатида яратилган “Банкка жўнатиш” тугмаси тўлов топшириқномаларини имзолаб, банкка юборади. Кирим тўловлари, мемориал ордерлар, тўлов талабномалари ва инкасса топшириқлари бўйича ҳисобдан чиқариш хизматлари соддалашди.\nХодимлар пластик карталарига тушириладиган иш ҳақи реестри ҳам “1С”дан юбориш мумкин.\nТрастбанк ҳисобчилар меҳнати ва вақтини қадрлайди!\nЎзбекча: Trastbank “Dibank” tizimini tadbiq etdi\nНа русском: Трастбанк интегрировал систему «Dibank»


13:00 / 25.11.2020 2250 pdf Ўқиш режими + -\nعَنْ عُمَرَ رَضِيَ اللهُ عَنْهُ ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: لَا تُجَالِسُوا أَهْلَ الْقَدَرِ وَلَا تُفَاتِحُوهُمْ. رَوَاهُمَا أَبُو دَاوُدَ.\n«Аҳли қадарлар билан бирга ўтирманглар ва уларга гап очманглар, (бирор масалани ҳал этиш учун) мурожаат қилманглар», дедилар».\nШарҳ: Аввалги ҳадисда айтилган гаплар бу ҳадисга ҳам тегишлидир. Бироқ ушбу ҳадисда бузуқ ақийда эгаларига кўрсатиладиган таъсирнинг бошқача усуллари зикр қилинмоқда:\n1. «Аҳли қадарлар билан бирга ўтирманглар».\nБу иш ҳам бузуқ эътиқодли кишиларга таъсир ўтказишда, оммани уларнинг бузуқлигидан асрашда катта аҳамиятга эгадир. Бир тасаввур қилиб кўрайлик: бир гуруҳ мусулмонлар гаплашиб ўтирган эдилар. Бузуқ эътиқодли киши келиб, уларга қўшилиб ўтирди. Шунда ҳалиги гуруҳ одамлари бирин-кетин ўринларидан туриб кетдилар. Бузуқ эътиқодлининг ўзи қолди. У билан ҳеч ким саломлашмади ҳам, саломига алик олмади ҳам. Бу жуда таъсирли чора.\n2. «Уларга гап очманглар, (бирор масалани ҳал этиш учун) мурожаат қилманглар».\nБу чора ҳам ўта қаттиқ чора. Инсон ўзи яшаётган жамиятдаги бошқа одамлар билан алоқада бўлишга, муомала қилишга муҳтож. Эътиқоди туфайли мусулмонларнинг нафратига учраган кимса танбеҳ олади, ўзини ўнглаб олишга имкон топади. Энг муҳими, унинг ҳолини кўриб, баъзи бир унга ўхшамоқчи бўлганлар ўзини тияди.\nوَقِيلَ لِابْنِ عُمَرَ: إِنَّهُ قَدْ ظَهَرَ قِبَلَنَا نَاسٌ يَقْرَءُونَ الْقُرآنَ وَيَتَقَفَّرُونَ الْعِلْمَ، وَذَكَرَ مِنْ شَأْنِهِمْ وَأَنَّهُمْ يَزْعُمُونَ أَنْ لَا قَدَرَ وَأَنَّ الْأَمْرَ أُنُفٌ، قَالَ: فَإِذَا لَقِيْتَ أُولَئِكَ فَأَخْبِرْهُمْ أَنِّي بَرِيءٌ مِنْهُمْ وَأَنَّهُمْ بُرَآءُ مِنِّي، وَالَّذِي يَحْلِفُ بِهِ عُبْدُ اللهِ بْنُ عُمَرَ لَوْ أَنَّ لِأَحَدِهِمْ مِثْلَ أُحُدٍ ذَهَبًا فَأَنْفَقَهُ مَا قَبِلَ اللهُ مِنْهُ حَتَّى يُؤْمِنَ بِالْقَدَرِ. رَوَاهُ مُسْلِمٌ وَأَبُو دَاوُدَ.\n«Агар ўшаларни учратиб қолсанг, хабар бериб қўйки, албатта, мен улардан ҳолиман, улар ҳам мендан ҳолидирлар. Абдуллоҳ ибн Умар Унинг билан қасам ичадиган Зотга қасамки, агар улардан бирининг Уҳуд тоғичалик олтини бўлиб, уни нафақа қилса ҳам, то қадарга иймон келтирмагунча, Аллоҳ ундан қабул қилмайди», деди».\nШарҳ: Ушбу ривоятда буюк саҳобий Абдуллоҳ ибн Умар розияллоҳу анҳу билан баъзи кишилар ўртасида бўлиб ўтган савол-жавоб келтирилмоқда. Бу ерда Пайғамбаримиз соллаллоҳу алайҳи васалламнинг зикрлари ҳам, гаплари ҳам йўқ. Аммо у зот соллаллоҳу алайҳи васаллам ҳадисларининг маъноси бор. Одатда, саҳобаи киромлар, хусусан, Абдуллоҳ ибн Умардек зот бунга ўхшаш масалаларда Пайғамбаримиз соллаллоҳу алайҳи васалламдан бирор нарса эшитмай туриб, ўз фикрларича гап гапирмасликларини ҳисобга олиб, бу ривоят ҳадисларга қўшилган. Баъзи кишилар томонидан Абдуллоҳ ибн Умар розияллоҳу анҳуга:\nДемак, мазкур васф қилинаётган тоифа одамлари қадарга ишонмас эканлар. Ҳар бир иш ўзи қилинаётган вақтдагина маълум бўлади, дер эканлар. Бу билан Аллоҳнинг илми чексиз эканлигини инкор этар эканлар. Ушбу васфлардан сўнг Абдуллоҳ ибн Умар розияллоҳу анҳу у тоифадагиларнинг кимлигини англаб етдилар ва сўзловчига қуйидагиларни айтдилар:\n«Агар ўшаларни учратиб қолсанг, хабар бериб қўйки, албатта, мен улардан ҳолиман, улар ҳам мендан ҳолидирлар».\nЯъни ўша қадарга ишонмайдиганларнинг Уҳуд тоғичалик катта миқдорда олтини бўлиб, уни Аллоҳнинг йўлида садақа қилса ҳам, Аллоҳ садақасини қабул қилмайди. Чунки қадарга иймони йўқнинг амали қабул бўлмайди. Бу гаплар қадарга ишонмаслик нақадар ёмон нарса эканлигини яна бир бор кўрсатиб турибди.\n4. Соф эътиқоддаги мусулмон бировнинг эътиқоди бузуқ эканлигини эшитиши билан ундан ўзининг безор эканлигини эълон қилиши кераклиги.\n11:00 / 26 сентябрь 3045\n09:00 / 26 сентябрь 2137\n. .Абу Ҳурайра розияллоҳу анҳудан ривоят қилинади.Набий соллаллоҳу алайҳи васаллам.Мўминларнинг иймони комилроғи хулқи яхшироғидир. Сизларнинг давоми...\n2115 14:05 / 23.10.2019\nАли розияллоҳу анҳудан ривоят қилинади.Набий соллаллоҳу алайҳи васаллам.Банда тўрт нарсага иймон келтирмагунича Аллоҳдан ўзга илоҳ йўқлигига ва албатта, менинг давоми...\n2355 13:30 / 21.10.2020\n2780 14:05 / 09.10.2019\nАбу Зарр розияллоҳу анҳудан ривоят қилинади.Расулуллоҳ соллаллоҳу алайҳи васаллам .Эй Абу Зарр, шўрва пиширсанг, сувини кўпроқ қилиб, қўшниларингдан ҳабар ол,, давоми...\n5014 18:21 / 14.08.2017\n72531 11:58 / 10.10.2018


6 июнь, 2020, 20:52\nТеглар:Ўртоқлик ўйини | Навбаҳор | Қўқон-1912\nВодий дербисида мезбонлар ғалаба қозонди\nБугун "Навбаҳор" клуби Суперлиганинг 4-туридан ўрин олган Қаршининг “Насаф” жамоасига қарши кечадиган ўйинга жиддий тарзда ҳозирлик кўриш мақсадида назорат-синов баҳсида майдонга тушди.\nФутболчиларнинг ўйин амалиётларини ошириш, карантиндан кейинги машғулотларда ўрганилган назарий билимларни амалда синаб кўриш мақсадида Қўқоннинг “Қўқон-1912” жамоасига қарши учрашув ўказилди.\n“Қўқон - 1912” – “Навбаҳор” ўйини Қўқондаги “Марказий” ўйингоҳда карантин қоидаларига амал қилинган ҳолда мухлисларсиз ташкил этилди.\nБеллашувда ҳисобни "лочинлар" очган бўлса-да, кейинчалик мезбонлар 2 марта гол уриб, ғалаба қозонишди.\n“Қўқон-1912” – “Навбаҳор” – 2:1 (0:1)\nГоллар: Шоҳназар Норбеков (48), Аваз Маматхўжаев (78) - Аббос Ғуломов (25).\n"Қўқон-1912": 21. Музаффар Абдуллаев, 3. Бобур Акбаров, 7. Шоҳназар Норбеков, 9. Суҳроб Бердиев, 10. Қувондиқ Рўзиев, 15. Ойбек Рустамов, 23. Александр Мерзляков, 33. Иван Йосович, 13. Сардор Азимов, 70. Мурод Холмуҳаммедов, 91. Якуба Бамба.\nЗахира: 1. Ботирали Эргашев, 12. Муҳаммадали Собиров, 4. Собир Синдаров, 5. Жасур Ёқубов, 8. Суҳроб Нуруллоев, 11. Отабек Ҳайдаров, 14. Авазхон Маматхўжаев, 19. Хамидилло Абдуҳамидов, 20. Иқбол Маликжонов, 44. Шодиёр Ҳожиматов, 22. Муҳаммаданас Ҳасанов, 99. Бек Абдуллаев, 69. Филип Райевац.\n“Навбаҳор”: 1. Ўткир Юсупов, 7. Азимжон Аҳмедов, 8. Иван Соловьёв, 10. Азизбек Турғунбоев, 11. Ислом Исоқжонов, 15. Обид Жўрабоев, 19. Мирзоҳид Ғофуров, 22. Игорь Голбан, 27. Ислом Рашидхонов, 28. Хуршид Мухторов, 70. Аббос Ғуломов.\nЗахира: Тоҳир Шамшиддинов, Руслан Волов, Шоҳруҳ Маҳмудҳожиев, Амирбек Жўрабоев.


Учинчи еврокубок мусобақаси кечиктирилиши кутилмоқда - Penalti.uz | Футбол янгиликлари олами!\n11:17 Моуриньонинг «МЮ»даги статистикаси (фото) 42 0 Янгиликлар\n11:13 Клопп «Манчестер Сити»ни тўхтатишга қодир ягона жамоани кўрсатди 85 0 Янгиликлар\n10:32 «МЮ» веб-сайти янги бош мураббий номини эълон қилиб, кейин хабарни ўчирди 50 0 Янгиликлар\n10:29 Эски долзарб мавзу: Роналдунинг йўқлигини «Реал» қандай тўлдиради? 65 0 Таҳлил ва мақолалар\n10:51 Бугунги ўйинлар ва уларни трансляция қиладиган телеканаллар (фото) 48 0 Янгиликлар\n10:39 Ўзбекистон миллий терма жамоасининг Осиё Кубокларидаги статистикаси 40 0 Янгиликлар\n10:11 Месси бошқанинг севгилисини тортиб олганми? (фото) 76 0 Янгиликлар\n09:57 FUTBOL TV телеканалининг 19 декабрь кунги кўрсатувлар дастури 47 0 Янгиликлар\n20:27 Почеттинони таклиф этиш «МЮ»га қимматга тушади 68 0 Янгиликлар\n20:17 Де Йонг ва Де Лигт ҳеч кимга насиб қилмайдими? 112 0 Янгиликлар\n20:01 Қайноқ хабар! МЮ вақтинчалик мураббий қилиб “Жаҳон чемпиони-98”ни тайинлайди! 230 0 Янгиликлар\n11:10 Месси Хавини ортда қолдирди ва ноёб рекорд соҳибига айланди 79 0 Янгиликлар\nУчинчи еврокубок мусобақаси кечиктирилиши кутилмоқда\nЧемпионлар лигаси ва Европа лигасидан кейинги ўринда турувчи учинчи еврокубок мусобақаси беш йилдан кейин ташкил этилиши мумкин. Бу ҳақда Европа клублари ассоциацияси президенти Андреа Аньеллининг маълум қилди.\n«Биз Европа учинчи даражали лигаси устида иш олиб бордик. Бу ғоя декабрь ойида Ижроия қўмита томонидан тасдиқланишини кутяпмиз. Агар лойиҳа маъқулланса, учинчи турнирга 2024 йилдан кейин асос солинади.\nШу билан бирга, биз халқаро тақвимни ҳам ўзгартирмоқчимиз. Ҳаммасини шундай ташкил этиш керакки, миллий чемпионатлар халқаро мусобақаларга мос тушиши лозим. Трансфер ойнаси билан боғлиқ масалаларни ўрганиб чиқиш, ички ва халқаро турнирлар ўртасида балансни топиш баробарида тақвимда ўйинчилар дам олишлари учун ҳам вақт қолдириш керак. Бу муаммоларнинг барчаси ҳал этиб олингач, биз янги мусобақанинг форматини танлай олишимиз мумкин бўлади», - деб айтган Аньеллининг сўзларини келтирди Football Italia.\nАньеллининг ушбу маълумоти у томонидан аввалроқ маълум қилинган муддатга мос келмайди. Функционер сентябрь ойида учинчи еврокубок 2021/22 йиллар мавсумидан эътиборан 96 клуб билан старт олишини айтганди.\n21.11.2018, 20:00:23 55 0\nУЕФА президенти учинчи еврокубок мусобақасига асос солиниши борасида тушунтириш берди\nАкадемиялар ўртасидаги "ЎФА Кубоги" мусобақаси ярим финалчилари аниқланди\nЖами: 30 Фойдаланувчилар: 0 Мехмонлар: 30


Андижонда ДХМнинг янги биноси - Халқ сўзи\nАндижонда ДХМнинг янги биноси\n17:02 05 Февраль 2019 Иқтисодиёт\n“ХАЛҚ СЎЗИ ONLINE”. Саминжон Ҳусанов/Андижон. Андижонда“Юксак қурилиш савдо” масъулияти чекланган жамияти томонидан 7 қаватдан иборат маҳобатли бино қурилиши бошлаб юборилди. Ўзбекистон Республикаси Президентининг 2018 йил 8 майдаги “Туман (шаҳар) лардаги Халқ қабулхоналари ҳузуридаги Давлат хизматлари марказлари биноларининг давлат-хусусий шерикчилик шартлари асосида қурилишини ташкил этиш тўғрисида”ги қарори ижросини таъминлаш доирасида бошланган бу лойиҳа фойдаланишга топширилгач, унинг биринчи қаватида Давлат хизматлари маркази фаолият бошлайди. Қолган 6 қаватида эса замонавий меҳмонхоналар жойлашади. 3000 метр квадрат майдонга эга бу бино ўзининг шароитлари билан минглаб фуқароларга хизмат қилибгина қолмасдан, бетакрор архитектураси билан шаҳар кўркига файз киритиши кутилмоқда.\nАндижон, Олтинкўл, Бўз, Булоқбоши, Марҳамат туманларида ҳам давлат хизматлари марказлари учун ана шундай бинолар қурилиши давом этмоқда ва улар шу йилнинг биринчи чорагида фойдаланишга топширилади. Бу каби хайрли ташаббуслар, энг аввало, фуқаролар манфаатига хизмат қилиши билан аҳамиятлидир.


“Нейро-М” гарнитураси нигоҳ билан компьютерни бошқаришга ёрдам беради - Terabayt.Uz\nРоссиянинг “Объединённая приборостроительная корпорация” номли компанияси турли электрон қурилмаларни нигоҳ билан бошқариш имкониятини берадиган гарнитура прототипини намойиш қилди, деб хабар бермоқда 3D News сайти.\nИшланма “Нейро-М” деб номланган, у тўлдирилган реаллик функцияси билан жиҳозланган дисплей ва фойдаланувчининг нигоҳи қайси йўналишга қаратилаётганини аниқлайдиган тизим ўрнатилган. Гаджет кундалик ҳаётда одамнинг турли гаджетлар: компьютер, смартфон ва бошқа электрон маиший жиҳозлардан фойдаланишини осонлаштириш мақсадида яратилган.\nНигоҳни аниқлашга тизимда кўзда тутилган иккита камера ёрдам беради. Камералар бир сонияда 200 тагача кўз ҳаракатини кузатиш қобилиятига эга. Нейроинтерфейс эса фойдаланувчининг электроэнцефалограммасини таҳлил қилади ва электрон жиҳозларни бошқаришга кўмаклашади.\nГарнитура, айниқса, жисмоний нуқсонлари мавжуд одамларга яхши ёрдамчи бўлиши шубҳасиз. Нигоҳ билан бошқариш имконияти бундай ҳолатда клавиатура ва сичқонча ўрнини босиши мумкин.\nҲозирда гарнитура синов босқичидан ўтмоқда. Қачон сотувга чиқарилиши номаълум.


“Марказ – 2019” да иштирок этган Мудофаа вазирлиги ҳарбий хизматчилари Россиядан Ўзбекистонга қайтиб келди\nКеча, 22 сентябрь куни “Марказ – 2019” стратегик ўқув машғулотларида иштирок этган ўзбекистонлик ҳарбий хизматчилар Россиядан юртимизга қайтиб келди.\nСолиқ тизимига IT-технологияларини жорий қилиш учун Данияда ишлаётган ватандошимиз раҳбар лавозимига тайинланди\nМустақиллик байрами муносабати билан Андижон вилояти ҳокими Шуҳратбек Абдураҳмонов «Меҳнат шуҳрати» ордени билан тақдирланган эди.\nЗавқ улашгувчи тўнкалар\nДарахтлар нафақат яшиллигида, балки тўнкага айлангач ҳам эстетик завқ беради.\nСоғлом рақобат, халқчил ғоялар кураши бошланди!\nИлгари хабар берилганидек, Марказий сайлов комиссиясининг навбатдаги йиғилиши бўлиб ўтди. Унда Ўзбекистон Республикаси Конституциясининг 117-моддаси ва Сайлов кодексининг 36-моддасига кўра, 2019 йил 22 декабрь мамлакатимизда Олий Мажлис Қонунчилик палатаси ҳамда халқ депутатлари маҳаллий кенгашларига сайловлар куни, деб эълон қилинди.


Абрамов тактикада ютқазди, мухлислар жамоа кучига шубҳа билдира бошлади. Ироқ Тошкентда қандай зафар қучди?\nЎзбекистон миллий жамоаси узоқ муддатли танаффусдан кейин яна йиғин ташкил этди ва Ироққа қарши ўртоқлик ўйинида майдонга тушди. Абрамов Ганага қарши ўйин ҳам фойдали бўлгани ҳақида ҳар қанча гапирмасин барибир бу йиғиндаги асосий рақиб Ироқ эди.\nБиринчидан, Гананинг асосий жамоаси эмас, Б жамоаси ўйнади ва бу ўйин асосан наманганлик мухлислар учун байрам вазифасини ўтади. Иккинчидан, Ироқ худди Ўзбекистон каби Осиёда ЖЧ-2022 йўлланмаси учун курашаётган, Абрамов жамоаси билан тенг кучли рақиб. Шу сабаб футболчиларда Ганага қарши ўйинда сезилмаган ҳаёжон Ироққа қарши баҳсда кўзга ташланди.\nИроқ, умуман, араб жамоалари билан ўйинларда Ўзбекистон ёки жуда аламли тарзда ёки битта гол ўтказиб мағлуб бўлади. Ироққа қарши ўйинда иккинчи сценарий кузатилди. Биргина хатодан кейин ироқликлар гол уришди ва Ўзбекистон ҳисобни тенглаштира олмади. Ўйин шунчалик асабий кечдики, бу ўртоқлик ўйини эмас, ЖЧ саралаши деб ўйлаши мумкин кўрганлар. Вадим Абрамовнинг айтишича, ўйинда Ироқ мураббийига тактик жиҳатдан мағлуб бўлган. Абрамов миллий жамоанинг бор кучи саралаш ўйинларда кўринишини ҳам айтди.\nЎйиндан кейин мухлислар Ўзбекистон миллий жамоасининг ҳолатига ва кучига шубҳа билдира бошлади. Чунки Ироқ олдида жамоа имконсиздек кўринди. Ваҳоланки жамоанинг аксар асосий таркиб футболчилари майдонда эди. Аслида ўртоқлик ўйинидаги натижага эътибор қилмаслик керак дейилади, лекин мухлислар Осиёнинг энг яхшиларидан бўлган Ироққа қарши ўйинда ҳеч нарса қила олмаган жамоа келажагига билдиришга ҳақли...\nМаъруфжон Асқаров олган суратлар


Ёдгорой Мирзаева: «Бокс жароҳатсиз бўлмайди»\nАёллар бокси юртимиз спорти таркибидан жой олганига кўп бўлгани йўқ. Боксчи чемпион қизлар сафи эса йил сайин кенгаймоқда. Ўзбекистон аёллар терма жамоаси бош мураббийи Лочин Қўчқоровнинг таъкидлашича, Бокс федерацияси қошида аёллар бўлими ташкил этилгач, бир ярим мингга яқин қиз уч вазн тоифасида мунтазам шуғуллана бошлади. Уларга олтмишдан ортиқ мутахассис бириктирилди.\nҲозирда Фарғона, Самарқанд, Тошкент, Наманган вилоятлари ва Тошкент шаҳрида аёллар бўлими фаол ишламоқда. Терма жамоа тузилаётган вақти унга таэквондо, қўл жанги, тайбокс каби спорт турлари билан шуғулланган қизлар келиб қўшилган. Улар орасида ҳаттоки оғир атлетикадан спорт устаси ҳам бор эди. Ўзбекистон Республикасида хизмат кўрсатган спорт устозлари Ринат Юсупов, Раҳматжон Рўзиохунов, Дилмурод Ҳасанов, Камолиддин Муталов каби мураббийлар машғулотлар олиб боришди. Натижада қисқа вақт ичида Хитойнинг Куинан шаҳрида ўтказилган Осиё-Океания Олимпия саралаш мусобақасида боксчиларимиз 5 та олтин ва 2 та кумуш медални қўлга киритиб, умумжамоа ҳисобида биринчи ўринни эгаллашди.\nБокс нозик хилқат вакилалари — хотин-қизларга оғирлик қилмасмикан, деган савол кўпчиликда пайдо бўлиши табиий. Бокс бўйича мамлакатимиз терма жамоаси аъзоси, халқаро тоифадаги спорт устаси, ўзбек бокси тарихида илк бор Олимпиадада иштирок этган Ёдгорой Мирзаева бу ҳақда шундай дейди:\n— Ноқулайлик томони, биринчи навбатда, боксда юз жароҳатлари кўп бўлади. Илк марта кўзим кўкарганини кўрган онам «аёлнинг ҳусни юзи билан», дея эътироз билдирганди. Аммо аҳдимдан қайтмаслигимни билиб қўллаб-қувватлаган. Бундан ташқари, боксда бурун синиши, қош йиртилиши, бош ёрилиши, елка ва қўллар лат ейиши мумкин. Бусиз рингда фаолият олиб бориб бўлмайди. Спортчи ҳар қандай вазиятда ғалаба сари интилиши керак. Бугунги кунда эришган натижаларимда илк мураббийим Ойбек Тожиевнинг ўрни беқиёc. Чунки юзимдан жароҳат олган пайтимда вазиятдан қандай руҳий ҳолатда чиқиб кетишим кераклиги ҳақида ҳам сабоқ берган. Биз ҳар қандай ҳолатда нозик хилқат вакилалари бўлиб қолаверамиз. Барибир ойнага қарамасдан туролмаймиз. Лекин бу спорт.\nЯна шуни қўшимча қилишим мумкинки, йигитларга қараганда қизлар характери мураккаб. Уларнинг ўзига хос характери, нозик табиати бор. Шу сабабдан ҳам барчага индивидуал ёндашув керак бўлади.\n— Мамлакатимизда спортчилар, жумладан, боксчиларни рағбатлантириш йўлга қўйилган. Бу борада аёлларга қандай имтиёзлар бор?\n— Шуни алоҳида таъкидлаш керакки, бугунги кунга келиб рағбатлантириш масалаларида биз аёл спортчиларга ҳам эркаклар терма жамоаси билан бир хил эътибор кўрсатилади. Яъни жаҳон ва Осиё чемпионатларида совриндор бўлган қизлар натижасига қараб, йигитлар билан бир хил мукофот пули олади. Биздан фақат натижа кўрсатиш талаб қилинади, холос.\n— Спорт соҳасини ривожлантириш йўлида бир талай ишлар олиб борилмоқда. Сизнингча, соҳанинг энг долзарб муаммолари қайсилар?\n— Осиёлик боксчи қизлар жаҳон миқёсида кучли ҳисобланишади. Хитой, Таиланд, Филиппин каби мамлакатларнинг боксчи қизлари жаҳон чемпионатларида ҳам муваффақиятли иштирок этишади. Бу давлатларда узоқ йиллардан буён аёллар бокс мактаби фаолият олиб боради. Ҳаттоки қўшни Қозоғистонда ҳам аёллар бокси терма жамоаси ташкил этилганига 15 йил бўлган. Бизда эса эндигина тўрт йил бўлди, қисқа вақт ичида кўплаб чемпион қизлар етишиб чиқди. Юртимизда соҳага доир кўплаб ишлар қилинмоқда. Жумладан, Ўзбекистон бокс федерацияси томонидан спорт базаси яратиш бўйича саъй-ҳаракатлар олиб борилмоқда. Янгиободдаги базамизда иккита спорт залимиз бор. Лекин у ерда ўзимизнинг ётоқхона йўқ. Ҳозирги базамиз Миллий олимпия қўмитаси ёрдамида қайта таъмирдан чиқарилди. Лекин буни етарли даражада дея олмайман. Шу сабабдан замонавий спорт зали, ётоқхона, ошхона, реабилитация марказига эга бўлган катта база барпо этилади. Ишонаманки, янги қуриладиган спорт базаси узоқ йиллар давомида юртимиз бокси ривожи учун хизмат қилади. Ўзбекистон эркаклар терма жамоасининг қандай кучга эга эканини барча билади. Энди қизларимизни ҳам шу савияга олиб чиқиш бўйича мураббийлар мунтазам шуғулланишмоқда. Агар терма жамоамиз учун алоҳида база бўлса, яқин йиллар ичида биздан ҳам жаҳон миқёсидаги бокс юлдузлари етишиб чиқиши тайин. Яқин вақт ичида шундай имкониятга эга бўламиз дея умид қиляпмиз. Ўйлайманки, ўзбек боксини дунёга янада машҳур қилишда қизлар жамоаси ҳам мустаҳкам ўрин эгаллайди.


Зиёратгоҳлар | Oqdaryo.uz\nСамарқанд шаҳрининг жанубий томонидаги Миёнқол оролида жойлашган Даҳбед қўрғонида бир табаррук зиёратгоҳ борки, бу жой бугунги кунда кўпчилик сайёҳлар учун серқатнов манзилга айланган. Бу ерда, Нақшбандия тариқатини ривожлантиришда ва такомиллаштиришда катта хиз-матлар қилган – ахлоқшунос, фақиҳ ва илоҳиётчи олим Саййид Аҳмад ибн Мавлоно Жалолиддин Косонийнинг қабри бор. Бу улуғ зот 1461 йили Ахсикент вилояти (ҳозирги Фарғона вилояти)нинг Косон шаҳрида таваллуд топган. Ёшлигиданоқ илмга чанқоқ бўлган Косоний дастлабки илмни ўз юртида олган, сўнгра, Самарқандга келиб ўқишни давом эттирган ва мавлоно Муҳаммад Қозидан илм – маърифат сирларини ўрганган. Саййид Аҳмад Косонийнинг насаблари пайғамбаримиз сол лаллоҳу алайҳи васаллам авлодларига бориб тақалади. Шу сабаб, у кишининг сулоласи халқ ўрта сида мавқейи баланд эди. Косоний Самарқанд ва Тошкентда ўз билимини оширгач ўз юртига қай тиб боради ва илм-маърифат билан машғул бўлади. Шайбоний Жонибек Султон Косонийга элчи юбориб катта ҳурмат билан ўз саройига чорлайди. Косоний Султоннинг таклифига рози бўлиб, дас тлаб, Самарқандга келади ва сўнгра Карманада яшай бошлайди. Сўнгра Жонибек Султон Миёнқол даги (ҳозирги Даҳбед қишлоғидаги) ер-сувларни унга мулк қилиб беради. Шундан сўнг Саййид Аҳмад Косоний то умрининг охиригача шу ерда яшаб, 1542 йилда вафот этади.\nЖалолиддин Косоний тариқат илмига қўшган катта ҳиссаси учун ислом оламидаги энг улуғ унвонлардан бири Маҳдуми Аъзам унвонига сазовор бўлди. Бу улуғ зот тинмай сермазмун ижод қилди ва тасаввуф, ахлоқ ва илоҳиёт масалаларига оид 30 дан ортиқ рисолалар ёзди.\nШунингдек, Маҳдуми Аъзам тоат-ибодатда камтарликни афзал билган, зикр ва намознинг хуфия шакли, яъни, ортиқча дабдабасиз ва намойишкорона бўлмаган шаклини маъқул кўрган. Бу улуғ зот бағоят кам тарона яшаб, то умрларини охиригача ўз меҳнатлари билан кун кечирган. Ўз даврининг жуда кўплаб етук олимлари, шоирлари ва давлат арбоблари Маҳдуми Аъзамга қўл беришиб мурид бўлган лар. Жумладан, Заҳириддин Муҳаммад Бобур, Жўйборий хожалардан Муҳаммад Ислом, Шайбоний ҳукмдорлардан Убайдуллахон, Абдулазизхон ва Жонибек Султон ва шу кабилар. Махдуми Аъзам нинг обру-эътибори нафақат Мовароуннаҳр, балки, Хуросон ва Ҳиндистонда ҳам жуда баланд эди.Шу сабабли бу мамлакатларда минг-минглаб мусулмонлар Махдуми Аъзамни ўзларига пир деб бил ганлар.\nШу ўринда Махдуми Аъзам яшаган Даҳбед қўрғони ҳақида ҳам гапириб ўтмоқ лозим. Тарихий манбаларда айтилишича, Даҳбеднинг тупроғи серунум, ҳавоси тоза ва суви мўл бўлган. Дастлабки Шайбоний ҳукмдорлар давридаёқ Даҳбеднинг атрофи баланд девор билан ўралиб қўрғон қилинган ва бир неча дарвозалар ўрнатилган эди. Аштархонийлар даврида Даҳбеднинг мавқеи ошиб борди ва у туман марказига айланди. Самарқанд ҳукмдори Ялантўшбий Баҳодир Даҳбеднинг ободончилиги борасида катта хизматлар қилганлиги маълум. Ялангтўшбий Бойхўжабийнинг ўғли бўлиб, ўзбеклар нинг олчин уруғидан чиққан ва Махдуми Аъзамнинг набираси Хожа Ҳошим Даҳбедийга қўл бериб, унинг муриди бўлган. Ялангтўшбий ўз пирининг бобоси Махдуми Аъзамнинг қабри устида даҳма қурдирган ва йирик масжид барпо қилган. Бу масжид олти устунли ва ўн икки қуббали хонақоҳ, таҳоратхона ҳамда қўшимча хоналардан иборат йирик иншоот бўлган. Шунингдек, Ялангтўшбий бу ерда илми толиблар учун ҳашаматли мадраса ҳам қурдирган. Топган мол-мулкини хайрли мақсадлар ва илм маърифатга сарфлаган Ялангтўшбий милодий 1656 йили Самарқандда вафот этган ва ўз васиятига кўра Даҳбедда пири-устози Ҳожа Ҳошим (Махдуми Аъзамнинг невараси)нинг оёқ томонларига дафн этилган. Шунингдек, у ерга Ялангтушбийнинг қизи Ойбиби хоним ҳам дафн қилинган.\nДаҳбеддаги Маҳдуми Аъзам зиёратгоҳида бугунги кунгача жами 47 та қабртош сақланган бўлиб уларни кўпчилигининг шахсиятлари аниқланган. Ҳозирги кунда Маҳдуми Аъзам тарихий зиёратгоҳи га кирувчи даҳма, масжид ва хонақоҳлар таъмирланиб, атрофлари ободонлаштирилди. Маҳдуми Аъзам қолдирган бой маънавий мерос бугунги кунда кенг миқёсда ўрганилмоқда ва бу улуғ зотнинг айрим асар лари катта нусхада чоп этилмоқда.


Кун мавзулари, 16 июл 2014\n18 январ 2020, Тошкент вақти: 20:05\nчоршанба 16 июл 2014\nЎзбекистон қуролли кучлари дунëдаги энг кучли армиялар элликлигига кирди\nДунëдаги ҳарбий қудратга эга давлатлар бўйича ўз янги ҳисоботини эълон қилган Global Firepower Index қуролли кучлари таҳлил этилган 106 давлат рўйхатида Ўзбекистонни 48-ўринга қўйди. Бу ҳисоботга кўра¸ Ўзбекистон Россия ва Украинадан сўнг постсовет ҳудудида учинчи¸ Марказий Осиëда эса¸ биринчи ҳарбий қудрат деб топилди. Озодлик суҳбатлашган мустақил ҳарбий таҳлилчилар¸ ҳарбийлар ва улар қўлидаги қурол сони армия қудратининг асл ўлчови эмаслигини таъкидладилар.\nЎзбекистон ҳукуматининг тили иккиталиги исботланди\nСамимийлик кўчасидан ўтмаган, олдингизда бир гап, ортингиздан бошқа гап айтадиган, айтоврадигану айтганидан қайтоврадиган касни одамлар “Фалончининг иккита тили бор”, деб қўяди. Ўзбекистон ҳукуматининг тили иккиталиги ҳақида ёзмоқчи эканман, мен унинг (ҳукуматнинг) ҳужжат юритиш тили иккиталигини назарда тутаяпман, холос. Лекин ўқий бошлаганингиз матндан биринчи жумладаги маъно келиб чиқса, айб менда эмас, айб ҳукуматнинг ўзида.


Исмат Хушев: Бу дунёда чекистлар кўп, лекин Рустам Иноятов ягона (3-мақола) | ДУНЁ ЎЗБЕКЛАРИ | Mobile Version\n01/29/2017 Ismat Khushev Демократия сабоқлари\nБугун Ўзбекистондаги сиёсий вазиятнинг қай томонга қараб ривожланиши МХХ раиси Рустам Иноятовнинг номи билан чамбарчас боғлиқ.\nЧорак асрдан бўён Ўзбекистонни ўз қўлида маҳкам тутиб келаётган бу қудратли идора ва унинг “Ўтда ёнмас, сувда чўкмас” раиси аслида ким ва қандай одам. Биз бу саволларга жавобан, ниҳоят, унинг сиёсий портретини эълон қилишга жазм этдик.\nМХХ ва унинг қудратли раиси ҳақида Исмат Хушев аввал фақат яхши ва ижобий мақолалар ёзган бўлса, 2012 йилдан эътиборан, яъни Ўзбекистонга бориб келганидан кейин, фақат танқидий мақолалар ёзган экан.\nНега бундай бўлди? Нима учун журналист ўзи ҳамиша ҳимоя қилиб келган бу идора ҳақида кейинги пайтларда салбий фикрга эга бўлиб, танқидий мақолалар ёза бошлади?\nБу ва бунга ўхшаш кўплаб саволларга Иноятовнинг сиёсий портретидан жавоб топиш мумкин.\nЯна бир мулоҳаза.\nАбдулла Қодирийнинг “Ўтган кунлар”ида: “Мозийга қараб иш тутиш хайрлидир” деган яхши бир гап бор.\nБиз ҳам ана шу ақидаги амал қилиб, Генерал полковник даражасидаги МХХ раиси Рустам Расулович Иноятовнинг чорак асрлик фаолиятига бағишланган сиёсий портретни эълон қилишдан олдин, “Дунё ўзбеклари”да у ҳақда эълон қилинган таҳлилий мақолалар мундарижасига назар солдик. МХХ ва унинг раиси ҳақида Исмат Хушев қаламига мансуб мақола ва изланишлар бир талай экан.\nИноятовнинг сиёсий портретга ўтишдан олдин, биз бугун ана шу мақолаларнинг баъзи бирларини эътиборингизга ҳавола этамиз…\n27 январь, 2017 йил, Торонто шаҳри, Канада\nИсмат Хушев – Олий мақом истеъфолар бошланди. Энди навбат Рустам Иноятовгами?\nБош прокурор ўрни эгалланди.\nКадрлар бўйича Давлат маслаҳтчиси тайинланди.\nБу лавозимларга хуфия идорасининг кўчасидан юрмаган одамлар келишди.\nМХХ раиси нега ғафлатда қолди?\nЎтаётган ҳафта – Ўзбекистон сиёсий ҳаётида муҳим воқеа юз берди.\nЎзбекистоннинг ўн беш йиллик “Ўтда куймас, сувда чўкмас” Бош прокурори Рашитжон Қодиров ишдан олинди.\nБир қараганда бу оддий воқеа. Лекин яхшилаб таҳлил қилиб кўрилса, бу Олий мақом истеъфо – Ўзбекистон сиёсий ҳаёти ва қонунчилигида жиддий ўзгаришлар бошланганидан дарак беради…\nРашитжон Қодиров бир пайтлар – Андижонда обкомнинг биринчи котиби бўлган Бектош Раҳимовнинг куёви эди.\nБектош ака – Рашидов даврида Андижонни – Андижон қилган, обкомнинг биринчи секретари сифатида андижонликлар орасида катта обрў эътибор қозонган ҳалол ва тоза, инсоф ва диёнатли, яхши инсон эдилар.\nУ киши ишдан кетганларидан кейин мустақиллик арафасида, миннатдор андижонликлар томонидан Андижондаги бош кўчага – Бектош Раҳимов номи берилгани ҳам бежиз эмас эди.\nРашитжон Қодиров ана шундай ажойиб ва фидойи инсоннинг гўзал қизи – Назокатхонга уйланган эди.\nОтаси обкомнинг биринчи секретари бўлганида унинг қизига уйланган Рашитжон, Бектош ака 1984 йил ишдан олиниб, қамалганида хотинини қўйиб юборган.\nРашитжон Қодиров КГБ нинг Тергов гуруҳида ишлагани учун ҳам ҳушёрлик қилган ва қайнотаси ҳибсга олинган ўша куниёқ хотини билан ажралган.\nНазокат Бекташевна – бугун ҳам Тошкентда таниқли шифокор, Чинобод санаторияси Бош врачи…\nИнсон умри доим бир хил кечмаган.\nШароф Рашидовнинг кутилмаган вафотидан сўнг Бектош ака учун ҳам шундай бўлди.\nТарих ғилдираги тескарига айланди. Рашидовчилик тўлқинидаги энг биринчи гурзилардан бири Бектош акага тегди. У ишдан кетди.\nТергов воизлари ишдан олиш билан кифояланмай, уни ҳибс ҳам этдилар.\nСиёсий сабабларга кўра Рашидовга яқин бўлган бошқа раҳбарлар ҳам бирин кетин ишдан олина бошланди…\nЎша давр ўлчови билан айтганда – бундай жазоланганлардан ягона Бектош Раҳимов эмас эди.\nУ киши тақдирнинг бу зарбасини “Кўпга келган тўй”деб, мардларча кўтариши мумкин эди. Лекин у кишига оила томонидан яна бир зарба берилдики, уни кўтариш қийин эди.\nЧунки, Бектош Раҳимов оиласининг бошига тушган зарба – ҳар томонлама ҳам оғирроқ эди.\nУ оиланинг ичидан берилган зарба бўлиб, оила аъзоларининг, шу жумладан, ҳали КГБ подвалида сўроқсиз ва гуноҳсиз ётган Бектош Раҳимовни ҳам жуда довдиратиб қўйди…\nБектош ака ҳибсга олинган куннинг эртасигаёқ, унинг суюкли куёви Рашитжон Қодиров “Ўзбеклар ва пахта иши” бўйича Москвадан келган КГБчилар олдига ўз қўли билан ёзган “Тушунтириш хати”ни қўяди.\nСиёсий ҳушёр куёв – келажакдаги узоқ истиқболини кўзлаган Ўзбекистон КГБ сининг ёш мулозими – ўз каръерасини ўйлаб, КГБ раҳбарлари столига қўйган аризасида ҳеч иккиланмай: “Мен қайнотам Бектош Раҳимовдан воз кечдим” деб ёзган ва жижимадор имзосини қўйган эди…\nБировнинг оилавий ишига аралашиш аслида нодонликдир.\nЛекин оила хоинлик ва номардлик эвазига – мансабни сақлаш қолиш учун учун бузилса, буни баралла айтиш ва гапириш керак.\nРашитжоннинг Бектош Раҳимов оиласига қилган бу хоинлиги – бундай сотқинлик ҳамиша юқори баҳоланадиган КГБ раҳбарларини ва айниқса ўша пайтда Ўзбекистоннинг собиқ раҳбариятига беомон ўт очган – Москва тергов гуруҳи аъзоларини бефарқ қолдирмади.\nРашитжон Қодиров – “ишончли кадрлар” рўйхатига ана шундай ўзига хос “жасорат” билан кириб келган эди…\nРашитжон Қодиров ҳақида гап кетганида, тўқсонинчи йилларнинг бошида рўй берган бир воқеа ёдимга тушади.\nМен у пайтлар Ўзбекистонда Бош муҳаррир эдим. Рашитжон Қодиров – республика Бош прокурори ўринбосари. Бектош Раҳимов эса – Ўзбекистон ветеранлар Кенгашининг раиси эдилар.\n“Наврўз” ресторанида қандайдир маърака бўлиб, Бектош ака билан суҳбатлашиб тургандик.\nУзоқдан бир гуруҳ ҳамкасблари қуршовида Бош прокурор Рашитжон Қодиров кўринди. Бектош ака кўз қири билан Рашитжонни кўрган заҳотиёқ келаётган собиқ куёвига орқа ўгириб, бошқалар билан гаплаша бошлади.\nШундай бўлса-да, Рашитжон Қодиров собиқ қайнотасининг орқа томонидан келиб, қучоқлаб, биз билан ҳам сўрашган бўлиб, ўтиб кетди…\n– Бети бетимга тушишини истамайман… – дегандилар ўшанда биз шу пайтга қадар ниҳоятда кечиримли ва хокисор деб билган Бектош ака босиқ бир ғазаб билан… – Уччига чиққан карьерист ва юзсиз одам экан бу йигит….\nАжабки шундай одам бизда ўн беш йил Бош прокурор бўлиб турди…\nРашитжон Қодировнинг ўрнига келган Янги Бош прокурор ким?\nУ кимнинг “одами” ёки қайси идоранинг вакили?\nБу саволларнинг аниқ жавоби – бугун Ўзбекистон сиёсий ҳаётидаги жиддий ўзгаришларни билиш учун муҳим аҳамият касб этади.\nЎзбекистон Президентининг кадрлар билан ишлаш сиёсати бўйича Давлат маслаҳатчиси Ихтиёр Абдуллаев – Ўзбекистоннинг янги Бош прокурори этиб тайинланди.\nСиёсий таҳлилчилар, хусусан “Озодлик” ва “ББС”га бу хусусда интервью берган таниқли ўзбек журналисти Шароф Убайдуллаев фикрича – Ўзбекистоннинг янги Бош прокурори жуда оддий оилада туғилган.\nОта она зурриёди – қўқонлик. Отаси – Қўқон автомобиль техникумини битириб, олтмишинчи йилларда Гулистонга ишга келган ва гулистонлик бўлиб қолган оддий фуқаро эди.\nКейинчалик Гулистон ГАИ сига бошчилик қилиб, милиция соҳасида ишлаган. Ажабки, куч ишлатар тизимида ишласа-да, уни Сирдарёда кўпчилик яхши кўрган ва ҳурмат қилган.\nҚорачадан келган, истараси иссиқ бу инсонни кўрган одам, машҳур боксер Муҳаммад Алини кўргандай бўлади. Шу боис бўлса керак, уни сирдарёликлар то ҳануз “Муҳаммад Али” деб аташади…\nАна шу “Муҳаммад Али” нинг ўғли – Ихтиёр Абдуллаев Премь вилоятида Совет Армияси сафида хизмат қилади.\nОтаси “Муҳаммад Али”нинг: “Болам, имкон топсанг ўша ерларда қолиб ўқи, бу ерларда таълим соҳаси бузилиб кетди” деган насиҳатига амал қилиб, армия хизматини тугатгач, Пермь Давлат университетининг юридик факультетига ўз кучи ва билими билан ўқишга киради.\nЎтган асрнинг саксонинчи йилларида қизил диплом билан юридик факультетни битириб келиб, баъзи таҳлилчилар башорат қилгандай милицияда эмас, балки суд ва прокуратура соҳасида иш бошлаган.\nФарғона шаҳрида судьялик қилган. Демоқчимизки, Ихтиёр Абдуллаев бир кун ҳам милицияда ишламаган. Фарғонадан Президентнинг ҳуқуқни ҳимоя қилиш тизимларини назорат қилувчи Давлат маслаҳатчиси Бахтиёр Ғуломов назарига тушиб, Аппаратга олиб келинган. Президент Девонида “Судьяларни танлаш ва лавозимга тавсия қилиш” сектори бошлиғи лавозимида ишлаган.\nАппаратдан бир муддат Андижонга – область суди раиси бўлиб кетган. Бу ердан яна Президент Девонига қайтган. Кейин Адлия вазирлигига биринчи муовин қилиб юборилган.\nПрезидентнинг Давлат маслаҳатчиси Турсунхон Худойберганов Ихтиёр Абдуллаевни вазирликка шахсан олиб бориб, коллективга таништирганини соҳа ходимлари яхши эслашади…\nИхтиёр Абдуллаев Ислом Каримовнинг ишончини нима билан ва қандай қилиб қозонгани менга номаълум.\nЛекин уни болалигидан яхши билган, отасининг ишончли дўсти бўлган журналист Шароф Убайдуллаевнинг “Озодлик”даги сўзларини тинглаб, Ихтиёр Абдуллаев ўз ҳалоллиги ва тўғрисўзлиги, фидойилиги билан Президент назарига тушган ва ишончини қозонган деб ўйладим.\nШу боис бўлса керак, кўп ўтмай у Ўзбекистон Президентининг кадрлар билан ишлаш сиёсати бўйича Давлат маслаҳатчиси этиб Девонга чақириб олинган. Аппаратда обрўси баланд бўлган. Уни яқиндан билганлар: “Фарғонача одоби ва дангаллиги бор, ҳалол ва диёнатли, камтар ва камсуқум, тоза ва самимий одам” – деб таърифлашади.\nИлгари Президент Девонида ойлаб ўз тақдирини кутиб ётган “Дело”ларни Ихтиёр Абдуллаев бир куннинг ўзидаёқ “бўлиш ё бўлмаслигини” ҳал қилиб берган. Оддийлиги, соддалиги ва тўғри сўзлиги билан Аппаратга бутунлай бошқача руҳ бағишлаган.\nОлдинги Давлат маслаҳатчиси Тимур Алимовга ўхшаб бирорта ҳам мулозимнинг “Бурни қонаши ва ё боши ёрилиб, калласининг узилишига” йўл қўймаган.\nҲатто гуноҳкорларни ҳам, меҳр мурувват билан сийлаган.\nБилмадим, янги лавозимда Ихтиёр Абдуллаев Бош прокурорлик учун ғайри табиий бўлган ўзидаги бу яхши ва ниҳоятда керакли инсоний фазилатларини сақлаб қола олармикан?\nИхтиёр Абдуллаевнинг ўрнига Ўзбекистон Ички Ишлар вазирининг биринчи ўринбосари, полковник Даврон Назармуҳамедов – Президентнинг кадрлар билан ишлаш сиёсати бўйича Давлат маслаҳатчиси этиб тайинланди.\nДаврон Назармуҳамедов – Ички Ишлар соҳасининг билимдон ва профессионал ходими.\nМеҳнат фаолиятини – жиноят қидирув соҳасидан бошлаган.\nПрезидент қошидаги Хавфсизлик Кенгаши Аппаратидаги масъул вазифадан – Ички Ишлар вазирининг биринчи ўринбосари – Жиноят қидирув ва терроризмга қарши кураш Бош Бошқармаси Бошлиғи лавозимига юборилган…\nКўриб турганингиздек, на Ихтиёр Абдуллаев ва на Даврон Назармуҳамедовнинг, қолаверса, на куни кеча Адлия вазири этиб тайинланган Музрафхўжа Икромовларнинг МХХ га мутлақо алоқаси йўқ.\nБири – суддан, бири – прокуратурадан, яна бири – милиция соҳасидан чиққан кадрлар.\nХўш, авваллари бундай муҳим ва нуфузли лавозимларда аксар ҳолларда миллий хавфсизлик хизмати мулозимлари тайинланган бир пайтда, нега энди бу одатга амал қилинмади?\nНега МХХ раиси Рустам Иноятов «одамлари» тайинланмади? Унинг тавсия қилган кадрлари тасдиқланмади?\nНега энди бу ўта муҳим креслоларни МХХ раисининг кадрлари қўлдан чиқариб қўйишди?\nБу ерда қандай сир бўлиши мумкин? Бунинг сабаблари нимада?\nЖуда тўғри ва ўринли саволлар.\nҲар бир қадамини улар билан бамаслаҳат босадиган ўта ҳушёр ва тажрибали Президент нега энди ўз одатига хилоф равишда МХХ раисини четлаб ўта бошлади?\nОдатда бу вазифаларга МХХ томонидан нафақат ўз кадрларини, балки олдиндан ўз тавсияномаларини ҳам бериш анъанаси бор эди-ку.\nБу анъанага ҳам энди чек қўйилдими?\nТошкентдаги турли нуфузли манбаларнинг билдиришича, бу икки тайинлов ҳам МХХ раиси Рустам Иноятов учун кутилмаган янгилик бўлган.\nҲолбуки, Бош прокурор Рашитжон Қодировни Президент айнан МХХ таклифи ва «ашёвий далиллари» билан ишдан олган эди.\nБундай муносабатлар одатда тасодифий бўлмайди…\nМен бир пайтлар Ўзбекистон Президентига: «Мамлакат жилови қўлингиздами, Ислом ака!» деб олис Канададан хат ёзган эдим.\nЎшанда давлатни бошқарув жилови МХХ раиси Рустам Иноятов қўлига ўтиб кетган деб ўйлаган эдим. Бундай ўйлашимга – Президентнинг тўнғич қизига нисбатан МХХ томонидан қилинган ҳужум ва таъқиб сабаб бўлган эди.\nНазаримда, ўтган йили Рустам Иноятов идорасидаги элликдан зиёд масъул вазифадаги офицерларнинг ишдан олиниб, ҳибс этилиши, Раисга жуда яқин бўлган генерал Шарифхўжаев бошчилигидаги жиноий гуруҳнинг фош этилиб, инқирозга юз тутиши – буларнинг ҳаммаси МХХ нинг айнан Президент оиласи ва унинг қизи билан бўлган тўқнашуви оқибатида келиб чиққан икки қудратли тўлқин орасидаги исталмаган – аянчли ва шармандали тўқнашув силсиласи бўлиши ҳам мумкин…\nКим билади дейсиз, қадим машойиқларимиз: «Қизлар оталарнинг жигаридан ва юрагидан пайдо бўлади» деб бежиз айтишмаган.\nИслом Каримов ҳам кўп нарсаларни ўйлаб кўриб, суюкли қизи Гулноранинг аччиқ ва аламли қисматидан тегишли хулоса ва сабоқ чиқариб, Ота сифатида МХХ га нисбатан ўз қарашларини ўзгартирган бўлиши ҳам мумкин.\nҚолаверса, тўртинчи ва энг охирги муддатга сайланганидан кейин Ўзбекистон халқи ундан Олий истеъфолар бобида инқилобий ўзгаришлар қилишини кутаётганини ниҳоят англаб етган бўлса, не ажаб…\nМен ҳали Тошкентда Бош муҳаррир бўлиб ишлаб юрган кезларда Рустам Иноятов Президент номига ишдан бўшаш ҳақида бир неча маротаба ариза ёзганини яхши биламан.\nБуни Девондагилар – Президентнинг ёнидагилар ҳам ҳам яхши билсалар керак.\nМен Тошкентдан жуда олис Канадага кетганимдан кейин бундай аризалар яна неча маротаба ёзилган, бу энди Яратган Эгамга аён.\nИслом аканинг бир одати бор: У ўз атрофидаги нуфузли ва муҳим ўринларда турган мулозимларнинг қайси бири Президент айтган заҳотиёқ ишдан кетиш учун ариза ёзишга тайёр эканини доим эслатиб ва таъкидлаб турса, унга кўпроқ ишонади ва уни ўзига яқинроқ олиб юради.\nНазаримда Рустам Иноятовнинг айнан ана шундай «бўш-баёвлиги», сиёсий амбицияси йўқлиги – уни йигирма йилдан бўён МХХ раиси креслосида ушлаб турган бўлса, не тонг!\nХулоса ўрнида шуни айтмоқимизки, яқин келажакда Ўзбекистон сиёсий ҳаётида Олий мақом истеъфолар давом этади.\nАгар мамлакат жилови ростдан ҳам Ислом Каримовнинг қўлида бўлса (Кейинги воқеалар – бу жилов ҳеч қачон унинг қўлидан тушмаганлигини яна бир бор тасдиқлаб турибди), Президент энди МХХ раисини ўзгартиради.\nБунинг учун эса бир нечта жиддий сабабларни кўриш мумкин:\nМХХ кейинги пайтларда Президентнинг энг яқин одамлари, хусусан, Аппарат бошлиғи (Олдинги – Девон Ишлар Бошқармаси бошлиғи) Зелемхон Ҳайдаров, Президентнинг «Ўтда ёнмас, сувда чўкмас» Давлат маслаҳатчиси Хайриддин Султонов, Бош вазир Шавкат Мирзиёев, Марказий Банк Бошқарувчиси Файзулла Муллажоновлар устидан факт ва материаллар йиғиб, уларни Ислом Каримовга билдирган ё кўрсатган бўлиши ҳам мумкин.\n«Ўзбеккино» раҳбарияти амалга оширган жиноий ҳатти ҳаракатларнинг фош этилиши ва бу ишга бевосита Хайриддиннинг қўли ва алоқаси борлиги, Марказий Банк Бошқарувчисининг ўғилларига уюштирилган ҳужумлар оқибатида уларнинг ишдан олиниши ва инқирозга юз тутиши – буларнинг бари албатта Рустам Иноятов томонидан Президент командасига берилган зарба, хавфли ва ташвишли сигнал сифатида кўрилган ва баҳоланган бўлиши ҳам мумкин…\nДемак, хулосага келсак, агар МХХ ва унинг раисига Президент бу ишни давом эттиришга изн берса, яқин кунларда биз юқорида номи келтирилган Олий мақом мулозимлар истеъфосини кутишимиз мумкин.\nЁки аксинча, Ислом Каримов МХХ раиси Рустам Иноятовнинг ўзини ишдан олиши мумкин.\nОдатда бундай вазифадаги мулозимлар бизда ишдан олинганидан кейин кўчада қолдирилмайди. Президент ва мамлакат дахлсизлигига оид, Давлат миқёсидаги муҳим сирлардан воқиф ўта ноёб мулозим сифатида худди олдинги МХХ раиси Ғулом Алиев каби, Президент орбитасида маълум муддат айланиб туриши ҳам мумкин…\nРустам Иноятов ўз табиатига кўра Президентга қарши боролмаслигини биз юқорида айтиб ўтдик.\nҚолаверса, у билан бирга ўқиган ва факультет комсомол комитети секретари бўлган таниқли дипломат Тошпўлат Йўлдошев ҳам Рустам Иноятов характеридаги заиф томонларни, ютуқ ва камчиликларни бизга батафсил ҳикоя қилиб берган эди.\nЛекин шу билан бирга русларда: «Чем черт не шутит» деган бир гап ҳам бор.\nЎз қуёши бешак сўнишини билса, бунинг оқбатлари ўта аянчли тугашини сезса, «Сиёсий амбицияси»бўлмаган ҳар қандай одам, жумладан мен ҳамиша ҳурмат қилиб келган Рустам Иноятов ҳам ўзида ажиб қудрат кўриб, бир дақиқадаёқ кутилмаган «жангчи»га айланиб қолиши мумкин…\nПрезидент ҳам анойи одам эмас.\nҚайси хўрознинг қай пайт «муддатидан олдин қичқириши» мумкинлигини у киши яхши билади. Мана йигирма етти йилдирки, Ислом ака ўз атрофидаги бундай «ноёб» ва “хўроз” мулозимларнинг сиёсий фаолияти ва каръерасига бехато ташҳис қўйиб келяпти.\nНима бўлганда ҳам Президентнинг олдида бугун жуда оғир ва мураккаб вазият пайдо бўлди. Йигирма етти йилда эҳтимол бундай қалтис вазият Президент учун биринчи бор пайдо бўлган бўлса, не тонг!\nБир сўз билан айтганда бугун Ўзбекистон ўта муҳим ва жиддий ўзгаришлар арафасида турибди…\nМосква Давлат университетининг журналистика факультетида ўқиб юрганимда, Кремлнинг шундоққина ёнгинасида жойлашган Ленин номли кутубхонага кириб, бадиий китоб ўқишдан зерикканимда, пролетариат доҳийсининг асарларини тез тез варақлаб турардим.\nЎшанда ўқиганим – В.И.Лениннинг тўла асарлар тўпламидаги қуйидаги доно фикр то ҳануз хотирамда сақланиб қолган:\nЛенин ёзади: «Верхи» не могут больше управлять, а «низы» больше не хотят жить по-старому».\nБуни ўз билганимизча ўзбек тилига ўгирсак Ўзбекистон Президенти учун: «Юқоридагилар» – тамомила бошқаролмай қолишди, «қуйидагилар» эса – энди олдингидек яшашни мутлақо исташмайди!» деган жиддий ва хавфли бир огоҳлантириш келиб чиқади.\nМенга бугун хорижда ва муҳожирликда ҳам чексиз бир қувонч бахш этадиган нарса шуки, мен ҳануз ҳурмат қилиб келишимни яширмаган Ислом Каримов Владимир Илъич Лениннинг бу доно ва ҳикматли сўзларини ниҳоят англаб етган кўринади…\nҲа, она Ватанимиз – Ўзбекистон бугун жиддий янгиланиш ва муҳим ўзгаришлар арафасида турибди.\nОдатда мамлакатда сиёсий ўзгаришлар мукаммал бўлиши учун Президент атрофидаги уч тўрт арбоб бир ёқадан бош чиқариб, фидойилик ва садоқат билан, куйиб-ёниб ишлаши керак. Булар – Президентнинг энг муҳим участкалардаги ёрдамчилари – Куч ишлатар тизимларини назорат қилувчи ва Кадрлар сиёсати билан шуғулланувчи Давлат маслаҳатчилари, Бош вазир, Бош прокурор, Ички Ишлар вазири ва албатта СНБ раиси.\nБугун – бу вазифаларнинг иккитаси янгиланди. Табиийки, бу икки янги раҳбар – Ихтиёр Абдуллаев ва Даврон Назармуҳамедовларнинг Ўзбекистон Президенти Ислом Каримов чизиб берган улуғ ва муқаддас ғоялар йўлидаги бирлиги ва муштараклигига шубҳа йўқ.\nЭнди ҳамма гап – бу катта ўзгариш ва янгиланиш йўлига – СНБ раисининг қай даража ёндашишига боғлиқ.\nТабиийки, Рустам Расулович ўз хизмат ваколати ва жамиятда бугунга қадар тутган мавқеи ва ҳолатига кўра – янги тайинланган бу икки мулозим билан чин юракдан ҳамкорлик қилолмайди.\nАна шундай бир вазиятда Ислом Каримовга ҳам осон эмаслигини унутмаслик керак.\nМен буни – Президентни, унинг фели-атворини яхши билган ва мукаммал ўрганган журналист сифатида алоҳида таъкидлаб ўтишни истардим…\nХуллас, энди бу командага ўзини тўла-тўкис бағишлай олмайдиган битта одам қолди.\nБу – Ўзбекистон сиёсий ҳаётида ва Президент Ислом Каримов салтанати барқарорлигида энг муҳим ва асосий роллардан бирини ўйнайдиган МХХ раиси Рустам Иноятовдир.\nБир сўз билан айтганда, бугунги кунлар – МХХ раиси Рустам Иноятов учун – йигирма йиллик қудратли мулозимлик ҳаётидаги энг хавфли ва муракаб, синовли кунларга айланди.\nМени бир пайтлар узоқ йиллик ноҳақ тўҳмат ва адолатсиз қамоқдан – ҳибс ва хўрлик жазосидан муқаррар сақлаб қолган Рустам Иноятов олдидаги бурчдорлик ҳисси – бугун ушбу мулоҳазаларимни очиқ ойдин қоғозга тушириб, уни – рўпарасида турган оғир ва таҳликали синовлардан яна бир бор огоҳ этишга ундади.\nБу синовдан Рустам Расулович Иноятов қай даражада ўтади, буни энди яқин келажак кўрсатади…\n«Дунё ўзбеклари» Бош муҳаррири,\n26 апрель, 2015 йил, Торонто шаҳри, Канада.\n27.04.2015 at 23:28 (Edit)\nАжойиб таҳлил бўлибди Исмат ака. Барибир сизга, юрагизга қойил қолиш керак. Сиз ҳотираларизда Ислом Каримовни мардлигини таърифлаб, унда отнинг юраги бор эди деб ёзгансиз. Бизнинг назаримизда, Каримовда эмас, сизда бор уша отанинг юраги. Ҳеч бўлмаганда сўнгги президентлик муддатида И.Каримов мамлакат бошқарувидаги соғлом ҳалол кадирларга тайаниб, қандайдир ўзгаришлар қилиб бир оз ўзини оқламаса, тарихга қора ном билан кириши ҳеч гап эмас. Мамлакатдаги аҳвол ҳаммага маълум. Одамлар кар ва сақов билгани ичида. Давлат ҳеч кимни эшитмайди, ўзи хон куланкаси майдон. Ана шундай бир пайтда сиз ўз халаскорингиз Иноятов дода ҳақида гапириб, уни кейинги хатолардан огохлантирдингиз. Буни хар ким хам килолмайди. Сизни КГБ нинг айғоқчиси деганлар ростдан хам узиз айтгниздай ё нодон , ё тентак одамлар. КГБ айғоқчиси уз хужалари хакида бундай гапни икки дунёда хам ёзалмайди. Яна бир бор қойил ва офарин сизга, Исмат Хушев!!!\n27.04.2015 at 09:31 (Edit)\nАлбатта катта рахмат Исмат ака! Маколанинг давоми анча кизикарли чикибди ва албатта яна давом этади деб умид киламиз! Ихтиёр Абдуллаев хакидаги илик гаплар албатта умид уйготади.\n26.04.2015 at 22:18 (Edit)\nОфарин Исмат ака! Яна улок сизда кетди. Бу ифлос ва порахур, ва яна санаса одамнинг сочи етмайдиган айбларга эга бир кимса 15 йил мамлакат конуни эгаси булганлигини эшитишнинг узи дахшатлик. Биз булсак буни уз такдиримизда синаб келаяпмиз. Жуда хам купчилик маддох журналистлар хали иккиланишда, эртага бу, ВАТАН ва Миллат хоинлари устидан махкама бошланса камида олти юзта журналист, миллионта лаганбардор сиёсатчининг ур туполонида сизга навбат хам тегмай колади. Шеър ёзгани кайсию, гурига гиштлар калагни кайси, катта-катта танкидий ва тахлилий маколалар, хали кураверамиз. Ким нима жиноят килган худди ушандай жазолар буларни кутаяпди. Конституцион суд булар учун, жиноятчиларни бир жойга туплаш учун камера булиб колсин. Нимани оёк ости килган булса, уша жойда утириб турсин дейилганидек, Бектош Рахимовичдек инсонлар 100 йилда бир маротаба келади, уша табаррук инсонларнинг каргиши ва яна миллионлаб жабр курган инсонлар каргишлари албатта тутди ва давоми хали жуда хам дахшат. Буюк Шароф акамиз айтганларидек “РАШИТ КОДИРОВ СУД КИЛИНИБ ЖАЗОСИНИ ТОРТИШИ ШАРТ, БУНИ ХАЛКИМИЗ КУТАЯПДИ, МЕН ХАМ ШУ ЖУМЛАДАН, ЖАБР КУРМАГАН БУЛСАМ ХАМ” дедилар. буюк инсон Мурод Жураев якинда турмада сураган, рашит Кодир хали хам ишлаяпдими деб. Милиция менинг боришимга хали карши, кидирувни олмаяпди, улар учун Рашид Кодир хали тирик, бир ярим миллиарди бор, мансаб тегади хали деб туришибди! Халк ва давлат чарчади, аммо тирик! Жуда куп соф виждонлик инсонлар жим туришибди, балким Зелимхон ака хам халк томонига утгандир ,Президентга хакикатларни етказгандир, яна юзлаб казолар бор. Бу шайкадан хавсираб жим туришган. Бахор келди халк ва виждонлар уйгониб бошлаган булса не ажаб!\n21.07.2015 at 08:20 (Edit)\nУзбекистон шароитида Кайси одам кайси лавозимда ишламасин факат бир одам ИАК узгармаса узгариш булмайди короля делает свита бу ибора узбекияда ишламайди\n21.07.2015 at 07:58 (Edit)\nBu maqolangzini o’qimagan ekanman, raxmat. Xa shunday R. Qodirovday munofiq odamlar xokimiyat boshqaruvida bo’lganligi uchun ham O’zb. hozir shunday ahvolga kelib qoldi. Qaerga ko’z tashlama ta’limmi, sog’likmi, ishlab chiqarishmi,savdomi yoki organ sohasimi hamma erda korruptsiya, poraxo’rlik, yulg’ichlik va hokazo… Birovga pora bermay yoki juda bo’lmasa tanish – bilish qilmasdan hech qanaqa oddiy ishlar ham bitmay qoldi, bu bedodliklar qachon tugar ekan-a?\n21.07.2015 at 07:26 (Edit)\nСизнинг сайтингиз орқали хаммасидан хабардор булябмиз Исмат ака. Бунинг учун сизга катта рахмат!\nИсмат Хушев: Ислом Каримов «Озодлик»ни диққат билан эшитди… (15.6)\nПрезидент Ислом Каримовга шоир Абдулла Орипов ва журналист Исмат Хушев табриги (14.2)\nИсмат Хушев “Озодлик”нинг “OzodNazar” эшиттиришида – 25 июнь, 2014 йил. (13.8)\nИСМАТ ХУШЕВ: ЧОРАК АСРЛИК САЛТАНАТ (13.6)\nИсмат Хушев: Чорак асрлик салтанат сирлари (1-5) (1) (13.2)\nИсмат Хушев: Ўзбек мухолифати “кома”га тушди: Каримов соппа-соғ экан… (13.2)\nШароф Убайдуллаев Ислом Каримовнинг “сирли” бетоблиги ҳақида (1-2 қисмлар)\nИсмат Хушев билан юзма юз: Рустам Иноятов сиёсий портретига шарҳ (6-кўрсатув)


Дунёдаги биринчи музёрар танкер Арктикага синовдан ўтиш учун йўл олади\n23:59 / 07.11.2016\nФото: © BEST ENERGY Ltd.\nСуюлтирилган табиий газни ташиш учун мўлжалланган дунёдаги биринчи музёрар танкер 8 ноябрда Жанубий Кореядан Шимолий муз океанига синовдан ўтиш учун йўл олади, деб хабар бермоқда Мorvesti портали. Бу ҳақда кемани Россиянинг "Совкомфлот" компаниясига қуриб берган Daewoo Shipbuilding & Marine Engineering корпорацияси маълум қилди.\nКеманинг қурилиши 30 ой давом этди ва энди у Шимолий муз океанидаги реал шароитларда синовдан ўтиши керак. Синов январь охиригача давом этиши режалаштирилган.\nМаълум қилинишича, танкер 2,1 метр қалинликдаги муз майдонларидан ўта олади, унинг тумшуғи ва орқа қисми 70 мм лик пўлат пластиналар билан қоплаб чиқилган. Кема минус 52 градусгача ҳароратгача ишлай олади.\nМаълум қилинишича, Жанубий Корея компанияси кемани қуришга буюртмани 2014 йил мартида олган. "Рёнхап" ахборот агентлигининг маълум қилишича, "Ямал СПГ" лойиҳаси учун умумий ҳисобда бундай синфдаги кемалардан 15 та қурилади. Улардан ҳар бири 173 минг куб метр суюлтирилган табиий газ таший олади.\nЖанубий Корея Арктика Музёрар танкер\nОАВ: Жанубий Корея вакили АҚШга КХДРдан «махфий мактуб» билан боради


3- турда Рўзиев | "NAVBAHOR" FUTBOL JAMOASINING RASMIY WEB SAHIFASI\n3- турда Рўзиев\nБугун Ўзбекистон чемпионати 3- тур учрашувларига тайинланган ҳакамлар рўйхати маълум бўлди. Унгра кўра 2- апрель (шанба) куни ўтказиладиган "Навбаҳор" - "Сўғдиёна" ўйинини тошкентлик Ҳасан Рўзиев бошқариб боради. Унга қанотларда пойтахтлик Олим Абдувосилов ва Санжар Шоюсуповлар кўмаклашишади. Захира ҳаками сифатида андижонлик Акмал Раҳимов қайд этилган. Беллашувни назорат қилиб бориш Сайфитдин Эрматов (Тошкент) зиммасига юклатилди. Наманганга шунингдек ПФЛ вакили сифатида Ноил Лутфулин ташриф буюради.


“ОАZIS” гуруҳидан янги видеоклип - “Йиллар” » PopCorn.uz - Шоу Бизнес олами хақиқати\n“ОАZIS” гуруҳидан янги видеоклип - “Йиллар”\nСана: 17.09.2016 1025\nИстеъдодли ижодкорлардан иборат, Ўзбекистонда хизмат кўрсатган артист Милена Мадмусаева бошчилигидаги “ОАZIS” гуруҳи баҳор мавсумида “Йиллар” номли қўшиғини омма эътиборига тақдим қилган эди. Қисқа фурсат ичида ўз тингловчиларини топган ва халқимиз орасида оммалашиб, уларнинг севимли қўшиғига айланган бу таронага кўплаб мухлислар видеоклип тасвирга олдириш таклифини билдиришди. Уларнинг талаб ва истакларини инобатга олган ҳолда гуруҳ ижодкорлари продюсерлари билан маслаҳатлашган ҳолда “Йиллар” қўшиғи учун клип суратга олиш ишларини бошлаб юборишди. Мазкур клип Жонрид Сагдиев томонидан тасвирга туширилди.\nКуз мавсумига келиб “ОАZIS” гуруҳи , тайёр видео асарни томошабинлар эътиборига сайтимиз орқали ҳавола этишмоқда. Ўзгача сюжетни ўз ичига олган бу клип ҳар бир мухлисга ўзгача кайфият бағишлайди. Қолаверса, ҳар бир ижодкор ўзининг образи устида масъулият билан ишлаганини кўринишгиз мумкин. Бу эса клип сифати янада юқори савияда чиқишида катта роль ўйнайди. Минг бор гапиргандан кўра бир бор кўрган афзал деганларидек, ҳозироқ ўзингиз томоша қилинг ва баҳо беринг.\nТарона муаллифларини эслатиб ўтамиз, қўшиқ сўзи ва мусиқаси Якзонга тегишли. Аранжировка устида Жамшид Гаффаров иш олиб борган. Клип гуруҳ продюсери Абдуҳамид Ҳалилов ғояси асосида тасвирга туширилган.